cyanic-selkie/wikianc huggingface dataset:
ഗൈനോഫോബിയ
ചരിത്രം
പ്രശസ്ത മനഃശാസ്ത്രജ്ഞനും സിഗ്മണ്ട് ഫ്രോയ്ഡിന്റെ ശിഷ്യനുമായ വിൽഹെം സ്റ്റീക്കലിന്റെ ദ സൈക്കോളജി ഓഫ് ഹെയ്റ്റ്റെഡ് ആൻഡ് ക്രുവൽറ്റി എന്ന പുസ്തകത്തിൽ ഒരു മാസകിസ്റ്റിന്റെ ഗൈനോഫോബിയയെക്കുറിച്ച് പ്രതിപാദിക്കുന്നു. പീഡനം അനുഭവിക്കുന്നതിൽ ആഹ്ളാദിക്കുന്നവരെയാണ് മാസകിസ്റ്റ് (Masochist) എന്നുപറയുന്നത്.
സൈക്കോ അനലിസ്റ്റായ കാരൻ ഹോർണി രചിച്ച ദ ഡ്രെഡ് ഓഫ് വുമൺ (1932) എന്ന പുസ്തകത്തിൽ ഒരു ആൺകുട്ടിക്ക് സ്ത്രീകളോടു തോന്നുന്ന അസാധരണ ഭയത്തെക്കുറിച്ച് പറയുന്നുണ്ട്.
ലക്ഷണങ്ങൾ
മറ്റു സോഷ്യൽ ഫോബിയകളുടെ ലക്ഷണങ്ങൾ തന്നെയാണ് ഗൈനോഫോബിയയ്ക്കുമുള്ളത്. അമിതമായി വിയർക്കുക, വിറയ്ക്കുക, ശ്വാസതടസ്സം, അസ്വസ്ഥത, സംസാരിക്കുമ്പോൾ വാക്കുകൾ മുറിഞ്ഞുപോവുക, നെഞ്ചിലും തൊണ്ടയിലും ഭാരം ഇരിക്കുന്നതുപോലെ തോന്നുക. വേഗത്തിലുള്ള ഹൃദയസ്പന്ദനം, ഓക്കാനം, ഓടി രക്ഷപ്പെടാനുള്ള പ്രവണത എന്നിവയാണ് പ്രധാന ലക്ഷണങ്ങൾ.
അവലംബം
വർഗ്ഗം:മാനസികവിഭ്രാന്തികൾ വർഗ്ഗം:സ്ത്രീകൾ
എസ്.വി. ഉസ്മാൻ
'മധു വർണ്ണ പൂവല്ലേ നറുനിലാ പൂമോളല്ലേ'.., 'അലിഫ് കൊണ്ട് നാവിൽ മധുപുരട്ടിയോനെ..' എന്നീ ഏറെ പ്രചാരം നേടിയ മാപ്പിളഗാനങ്ങൾ എസ്.വി ഉസ്മാൻറെ തൂലികയിൽ പിറന്നതാണ്. കടത്തനാടിന്റെ കവി എന്നും അദ്ദേഹം അറിയപ്പെട്ടു. നിരവധി കവിതകൾ എഴുതിയിട്ടുള്ള അദ്ദേഹം രണ്ട് കവിത സമാഹാരങ്ങളും പ്രസിദ്ധീകരിച്ചിട്ടുണ്ട്. വിത എന്ന പേരിലുള്ള മറ്റൊരു സമാഹാരം പുറത്തിറക്കാനിരിക്കെയാണ് 2022 ജനുവരി 18 ന് അദ്ദേഹം മരണപ്പെട്ടത്. കോഴിക്കോട് ജില്ലയിലെ വടകരക്കടുത്ത് കോട്ടക്കൽ സ്വദേശിയാണ്. പത്നി ചെറിയ പുതിയോട്ടിൽ സുഹറ. മൂന്ന് പെണ്മക്കൾ ഉൾപ്പടെ നാല് മക്കൾ.
അവലംബം
വർഗ്ഗം:മാപ്പിളപ്പാട്ട് രചയിതാക്കൾ വർഗ്ഗം:2022-ൽ മരിച്ചവർ വർഗ്ഗം:ജനുവരി 18-ന് മരിച്ചവർ വർഗ്ഗം:കോഴിക്കോട് ജില്ലയിൽ ജനിച്ചവർ
ഇൻട്രാഒകുലർ പ്രഷർ
ലഘുചിത്രം|250x250ബിന്ദു| ടോണോമീറ്റർ ഉപയോഗിച്ച് കണ്ണിലെ മർദ്ദം പരിശോധിക്കുന്നു കണ്ണിനുള്ളിലെ ദ്രാവക സമ്മർദ്ദം ആണ് കണ്ണിലെ മർദ്ദം അല്ലെങ്കിൽ ഇൻട്രാഒകുലർ പ്രഷർ (ഐഒപി) എന്ന് അറിയപ്പെടുന്നത്. ഇത് അളക്കാൻ നേത്ര സംരക്ഷണ വിദഗ്ദ്ധർ ഉപയോഗിക്കുന്ന രീതിയാണ് ടോണോമെട്രി എന്ന് അറിയപ്പെടുന്നത്. ഗ്ലോക്കോമ സാധ്യത വിലയിരുത്തുന്നതിൽ കണ്ണിലെ മർദ്ദം ഒരു പ്രധാന ഘടകമാണ്. കണ്ണിലെ മർദ്ദം രേഖപ്പെടുത്തുന്നത് മില്ലിമീറ്റർ മെർക്കുറിയിൽ (എംഎംഎച്ച്ജി) ആണ്.
ഫിസിയോളജി
സീലിയറി ബോഡിയിൽ നിന്നുള്ള അക്വസ് ഹ്യൂമറിന്റെ ഉത്പാദനവും, ട്രബെക്കുലാർ മെഷ്വർക്ക്, യുവിയോസ്ക്ലീറൽ ഔട്ട്ഫ്ലോ എന്നിവയിലൂടെയുള്ള അക്വസ് ഡ്രെയിനേജ് എന്നിവയാണ് കണ്ണിലെ മർദ്ദത്തെ ബാധിക്കുന്ന ഘടകങ്ങൾ. പിൻ വശത്തെ അറയിലെ വിട്രിയസ് ഹ്യൂമർ മാറ്റമില്ലാതെ തുടരുന്നതിനാൽ അത് കണ്ണിലെ മർദ്ദ വ്യത്യാസത്തിന് കാരണമാകുന്നില്ല.
അക്വസ് ഉൽപ്പാദനം, ഡ്രെയിനേജ് എന്നിവയും കണ്ണിലെ മർദ്ദവും തമ്മിലുള്ള ബന്ധം സൂചിപ്പിക്കുന്ന ഗോൾഡ്മാൻ സമവാക്യം താഴെ കൊടുത്തിരിക്കുന്നതാണ്:
ഇതിൽ:
കണ്ണിലെ മർദ്ദത്തെ സ്വാധീനിക്കുന്ന ഘടകങ്ങളാണ് മുകളിൽ ഉള്ളത്.
പരിശോധന
ഒരു സമഗ്രമായ നേത്ര പരിശോധനയിൽ കണ്ണിലെ മർദ്ദം അളക്കുന്നതും ഉൾപ്പെടുന്നു. കണ്ണിലെ മർദ്ദം അളക്കാൻ ഉപയോഗിക്കുന്ന ഉപകരണം ടോണോമീറ്റർ എന്ന് അറിയപ്പെടുന്നു.
ഇൻട്രാഒക്യുലർ മർദ്ദം കോർണിയൽ കനത്താൽ സ്വാധീനിക്കപ്പെടുന്നുണ്ട്. തൽഫലമായി, റിഫ്രാക്റ്റീവ് ശസ്ത്രക്രിയയുടെ ചില രൂപങ്ങൾ (ഫോട്ടോറിഫ്രാക്റ്റീവ് കെരറ്റെക്ടമി പോലുള്ളവ) ഉയർന്ന മർദ്ദം, സാധാരണ മർദ്ദമായി കാണിക്കാൻ ഇടയാക്കും. ട്രാൻസ് പാൽപെബ്രൽ, ട്രാൻസ്സ്ക്ലീറൽ ടോണോമെട്രി രീതികൾ കോർണിയൽ ബയോമെക്കാനിക്സിൽ സ്വാധീനം ചെലുത്തുന്നില്ല. അത് മാത്രമല്ല, മുകളിലെ കൺപോളയ്ക്കും സ്ക്ലീറയ്ക്കും മുകളിലാണ് അളവുകൾ നടക്കുന്നത് എന്നതിനാൽ ഇത്തരം രീതികളിൽ കോർണിയ ക്രമക്കേടുകൾ ക്രമീകരിക്കേണ്ട ആവശ്യവും വരുന്നില്ല.
വർഗ്ഗീകരണം
ഒപ്റ്റിക് നാഡി കേടുപാടുകൾ അല്ലെങ്കിൽ വിഷ്വൽ ഫീൽഡ് നഷ്ടത്തിന്റെ അഭാവത്തിൽ, ഉയർന്ന ഇൻട്രാഒക്യുലർ മർദ്ദം ഒക്കുലാർ ഹൈപ്പർ‌ടെൻഷൻ (OHT) എന്നാണ് അറിയപ്പെടുന്നത്.
സാധാരണയായി 5 എംഎംഎച്ച്ജിക്ക് തുല്യമോ അതിൽ കുറവോ ഉള്ള ഇൻട്രാഒക്യുലർ മർദ്ദം ഒക്യുലാർ ഹൈപ്പോടെൻഷൻ, ഹൈപ്പോടോണി അല്ലെങ്കിൽ ഒക്കുലാർ ഹൈപ്പോട്ടണി എന്നീ പേരുകളിൽ ആണ് സൂചിപ്പിക്കുന്നത്. കുറഞ്ഞ ഇൻട്രാഒക്യുലർ മർദ്ദം കണ്ണിന് ഏൽക്കുന്ന മുറികൾ മറ്റും കാരണം ഉണ്ടാകുന്ന ദ്രാവക ചോർച്ചയെ സൂചിപ്പിക്കുന്നു.
സ്വാധീനിക്കുന്ന ഘടകങ്ങൾ
ഇൻട്രാക്യുലർ മർദ്ദത്തിൽ ദൈനംദിന വ്യത്യാസങ്ങൾ സാധാരണമാണ്. സാധാരണ കണ്ണുകളുടെ ദൈനംദിന വ്യതിയാനം 3 മുതൽ 6 എംഎംഎച്ച്ജി വരെയാണ്, ഗ്ലോക്കോമ ബാധിച്ച കണ്ണുകളിൽ ഈ വ്യതിയാനം വർദ്ധിക്കുകയും ചെയ്യും. രാത്രികാലങ്ങളിൽ, അക്വസ് ഉൽപ്പാദനം കുറവാണെങ്കിലും ഇൻട്രാഒക്യുലർ മർദ്ദം കുറയാറില്ല. ഗ്ലോക്കോമ രോഗികളുടെ 24 മണിക്കൂർ ഐഒപി പ്രൊഫൈലുകൾ ആരോഗ്യമുള്ള വ്യക്തികളിൽ നിന്ന് വ്യത്യസ്തമായിരിക്കും.
ശാരീരികക്ഷമതയും വ്യായാമവും
വ്യായാമം കണ്ണിലെ മർദ്ദത്തെ ബാധിച്ചേക്കാമെന്ന് (ചിലത് പോസിറ്റീവായും ചിലത് നെഗറ്റീവായും) സൂചിപ്പിക്കുന്ന ചില അനിശ്ചിത ഗവേഷണങ്ങളുണ്ട്.
സംഗീതോപകരണങ്ങൾ
ചില സംഗീത ഉപകരണങ്ങൾ വായിക്കുന്നത്കണ്ണിലെ മർദ്ദത്തിന്റെ വർദ്ധനവുമായി ബന്ധപ്പെട്ടിരിക്കുന്നു. 2011 ലെ ഒരു പഠനം, പിച്ചള, വുഡ്‌വിൻഡ് ഉപകരണങ്ങൾ കേന്ദ്രീകരിച്ച് "മർദ്ദത്തിന്റെ താൽ‌ക്കാലികവും ചിലപ്പോൾ നാടകീയവുമായ ഉയർച്ചയും ഏറ്റക്കുറച്ചിലുകളും" നിരീക്ഷിച്ചിട്ടുണ്ട്. മറ്റൊരു പഠനം, ഇൻട്രാഒക്യുലർ മർദ്ദത്തിന്റെ വർദ്ധനവ് ഉപകരണവുമായി ബന്ധപ്പെട്ട ഇൻട്രാഓറൽ റെസിസ്റ്റൻസുമായി ബന്ധപ്പെട്ടിരിക്കുന്നുവെന്നും, ഉയർന്ന പ്രതിരോധശേഷിയുള്ള കാറ്റ് ഉപകരണങ്ങൾ പ്ലേ ചെയ്യുന്നത്, വിഷ്വൽ ഫീൽഡ് നഷ്ടപ്പെടുന്നതുവരെയുള്ള ഇൻട്രാഒക്യുലർ മർദ്ദത്തിന്റെ ഇടയ്ക്കിടെയുള്ള ഉയർച്ചയുമായി ബന്ധമുള്ളതായും കണ്ടെത്തിയിട്ടുണ്ട്.
മരുന്നുകൾ
ഗ്ലിസറോൾ കഴിക്കുന്നത് ഇൻട്രാക്യുലർ മർദ്ദം വേഗത്തിലും താൽക്കാലികമായും കുറയാൻ കാരണമാകും. വളരെ ഉയർന്ന മർദ്ദത്തിന്റെ ഉപയോഗപ്രദമായ പ്രാരംഭ അടിയന്തിര ചികിത്സയാണിത്.
അനസ്തേഷ്യയിൽ ഉപയോഗിക്കുന്ന ഡിപോളറൈസിംഗ് മസിൽ റിലാക്സന്റ് സുക്സിനൈൽകോളിൻ, കുറച്ച് മിനിറ്റുകൾ നേരത്തേക്ക് കണ്ണിലെ മർദ്ദം (10 മില്ലീമീറ്റർ മെർക്കുറിയോളം) വർദ്ധിപ്പിക്കുന്നു. മെക്കാനിസം വ്യക്തമല്ലെങ്കിലും ടോണിക്ക് മയോഫിബ്രിലുകളുടെ സങ്കോചവും കോറോയ്ഡൽ രക്തക്കുഴലുകളുടെ ക്ഷണികമായ നീർവീക്കവും ഇതിൽ ഉൾപ്പെടുന്നു. കെറ്റാമൈനും കണ്ണിലെ മർദ്ദം വർദ്ധിപ്പിക്കുന്നു.
അരിയന്നൂർ ശ്രീ ഹരികന്യകാദേവി ക്ഷേത്രം
കേരളത്തിൽ തൃശ്ശൂർ ജില്ലയിലെ കണ്ടാണശ്ശേരി ഗ്രാമപഞ്ചായത്തിൽ അരിയന്നൂർ ഗ്രാമത്തിൽ സ്ഥിതിചെയ്യുന്ന ഒരു ക്ഷേത്രമാണ് ശ്രീ ഹരികന്യകാദേവി ക്ഷേത്രം. മഹാവിഷ്ണുവിന്റെ ഏക സ്ത്രീ അവതാരമായ മോഹിനിയാണ് ക്ഷേത്രത്തിലെ മുഖ്യപ്രതിഷ്ഠ. തന്മൂലമാണ് ക്ഷേത്രത്തിലെ പ്രതിഷ്ഠയ്ക്ക് 'ഹരികന്യക' എന്ന പേര് വന്നത് (ഹരി - വിഷ്ണുവിന്റെ അപരനാമം; കന്യക - സ്ത്രീ). ഭാരതത്തിൽ മോഹിനീപ്രതിഷ്ഠയുള്ള ഏക ക്ഷേത്രമാണ് ഇത്. അതിനാൽ തന്നെ ക്ഷേത്രം സവിശേഷ ശ്രദ്ധയർഹിയ്ക്കുന്നു. ഉപദേവതകളായി ഗണപതി, അയ്യപ്പൻ, ശിവൻ, ഭദ്രകാളി, നാഗദൈവങ്ങൾ എന്നിവർക്ക് പ്രതിഷ്ഠകളുണ്ട്. പറയിപെറ്റ പന്തിരുകുലത്തിലെ അംഗമായിരുന്ന ഉളിയന്നൂർ പെരുന്തച്ചനാണ് ഈ ക്ഷേത്രം പണിതതെന്ന് വിശ്വസിച്ചുവരുന്നു. കൊച്ചിൻ ദേവസ്വം ബോർഡും ഭാരതീയ പുരാവസ്തു സർവ്വേയുമാണ് ക്ഷേത്രഭരണം നടത്തിവരുന്നത്. ക്ഷേത്രനഗരമായ ഗുരുവായൂരിൽ നിന്ന് 5 കിലോമീറ്റർ കിഴക്കുമാറി തൃശ്ശൂരിലേയ്ക്കുള്ള വഴിയിലാണ് കേരളത്തിലെ നൂറ്റെട്ട് ദുർഗ്ഗാക്ഷേത്രങ്ങളിലൊന്നായ ശ്രീ ഹരികന്യകാദേവി ക്ഷേത്രം സ്ഥിതിചെയ്യുന്നത്. പതിന്നാലാം നൂറ്റാണ്ടിലാണ് ഈ ക്ഷേത്രത്തിന്റെ നിർമ്മിതി.
ഇൻട്രാഒകുലർ പ്രഷർ
പ്രാധാന്യം
ഗ്ലോക്കോമയുടെ ഏറ്റവും പ്രധാനപ്പെട്ട അപകട ഘടകമാണ് ഒക്കുലാർ ഹൈപ്പർടെൻഷൻ.
അരിയന്നൂർ ശ്രീ ഹരികന്യകാദേവി ക്ഷേത്രം
സംരക്ഷിത സ്മാരകം
പുരാവസ്തു വകുപ്പ് സംരക്ഷിത സ്മാരകമായി പ്രഖ്യാപിച്ച് പരിപാലിച്ചു വരുന്ന സ്ഥാപനമാണിത്. 2004 ൽ പുരാവസ്തുവകുപ്പ് ഇവിടെ സംരക്ഷണ പ്രവർത്തനങ്ങൾ നടത്തിയിരുന്നു.
ഐതിഹ്യം
ക്ഷേത്രത്തിന്റെ ഉദ്ഭവത്തെക്കുറിച്ച് കാര്യമായ ഐതിഹ്യകഥകളൊന്നും തന്നെയില്ല. കേരളത്തിലെ നൂറ്റെട്ട് ദുർഗ്ഗാക്ഷേത്രങ്ങളിലൊന്നായതിനാൽ ഇവിടെ പ്രതിഷ്ഠ നടത്തിയത് പരശുരാമനാണെന്ന് വിശ്വസിച്ചുവരുന്നു.
ക്ഷേത്രപരിസരവും മതിലകവും
തൃശ്ശൂർ-ചൂണ്ടൽ-ചൊവ്വല്ലൂർപ്പടി-ഗുരുവായൂർ റൂട്ടിൽ തൃശ്ശൂരിൽ നിന്ന് 21 കിലോമീറ്റർ വടക്കുപടിഞ്ഞാറും ഗുരുവായൂരിൽ നിന്ന് 5 കിലോമീറ്റർ കിഴക്കും കുന്നംകുളത്തുനിന്ന് 8 കിലോമീറ്റർ തെക്കും മാറിയാണ് ക്ഷേത്രം സ്ഥിതിചെയ്യുന്നത്. പ്രധാന വഴിയിൽ നിന്ന് ഇടത്തോട്ടുമാറി ഒരു ചെറിയ കുന്നിന്റെ മുകളിലാണ് ക്ഷേത്രം. കിഴക്കോട്ടാണ് ക്ഷേത്രത്തിന്റെ ദർശനം. കേരളത്തിലെ ഏറ്റവും നീളം കുറഞ്ഞ സംസ്ഥാനപാതയായ ചൂണ്ടൽ-ഗുരുവായൂർ പാത ക്ഷേത്രത്തിന്റെ വടക്കുഭാഗത്തുകൂടെ കടന്നുപോകുന്നു. കേരളത്തിലെ ഏറ്റവും പ്രസിദ്ധ കലാലയങ്ങളിലൊന്നായ ശ്രീകൃഷ്ണ കോളേജ്, അരിയന്നൂർ പോസ്റ്റ് ഓഫീസ്, ഏതാനും കടകൾ തുടങ്ങിയവ ക്ഷേത്രത്തിന്റെ സമീപപ്രദേശങ്ങളിലുണ്ട്. ഇവയൊഴിച്ചുനിർത്തിയാൽ ഗ്രാമീണത്തനിമയാണ് എല്ലായിടത്തും. തെക്കുഭാഗത്ത് നിരവധി മരങ്ങളാണ് തഴച്ചുവളരുന്നത്. ക്ഷേത്രക്കുളം കിഴക്കുഭാഗത്ത് സ്ഥിതിചെയ്യുന്നു. ക്ഷേത്രത്തിൽ ഒരുഭാഗത്തും ഗോപുരങ്ങളില്ല. അവ പണിയിയ്ക്കാൻ ഉദ്ദേശിയ്ക്കുന്നു. കിഴക്കേ ഗോപുരത്തിന് നേരെമുന്നിൽ ചെറിയൊരു കൽവിളക്ക് കാണാം. ഇതുകഴിഞ്ഞാൽ കുത്തനെയുള്ള കയറ്റമാണ്.സാധാരണ വെട്ടുകല്ലിന്റെ 6 ഇരട്ടി വലിപ്പമുള്ള വെട്ടുകല്ല് കൊണ്ടാണ് ക്ഷേത്രത്തിന്റെ പുറത്ത് പ്രവേശനഭാഗത്തു ഇരുവശ ങ്ങളിലും അരമതിൽ പണിതിരിക്കുന്നത്
ശ്രീകോവിൽ
സാമാന്യം വലുപ്പമുള്ള ചതുരശ്രീകോവിലാണ് ഈ ക്ഷേത്രത്തിലേത്.
നമസ്കാരമണ്ഡപം
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ വർഗ്ഗം:കേരള പുരാവസ്തുവകുപ്പിന്റെ സംരക്ഷിത സ്മാരകങ്ങളുടെ പട്ടികയിലുള്ളവ
വെർമില്യൺ പാരിഷ്, ലൂയിസിയാന
വെർമില്യൻ പാരിഷ് (Paroisse de Vermillon) ഐക്യനാടുകളിലെ സംസ്ഥാനമായ ലൂയിസിയാനയിലുള്ള ഒരു പാരിഷാണ്. 2010 ലെ യു.എസ്. സെൻസസ് പ്രകാരം ഈ പാരിഷിലെ ജനസംഖ്യ 57,999 ആണ്. അബ്ബെവില്ലെയിലാണ് പാരഷ് സീറ്റിൻറെ സ്ഥാനം. 1844 ലാണ് ഈ പാരിഷ് രൂപീകരിക്കപ്പെട്ടത്.
കഴിഞ്ഞ അനേകദശകങ്ങളിലായുള്ള ജലപ്രവാഹം മൂലമുള്ള മണ്ണൊലിപ്പുകാരണം പാരിഷിൻറെ തെക്കൻ ഭാഗങ്ങളിൽ കുറേയധികം ഒലിച്ചുപോയിട്ടുണ്ട്, പ്രത്യേകിച്ച് കത്രീനാ ചുഴലിക്കൊടുങ്കാറ്റ്, 2005 ലെ റിത ഹുറിക്കൺ എന്നീ പ്രതിഭാസങ്ങളുടെ സമയത്ത്.
ജോർജ്ജ് ഹാംപ്സൺ
ജോർജ്ജ് ഹാംപ്സൺ (Sir George Francis Hampson, 10th Baronet, 14 ജനുവരി 1860 – 15 ഒക്ടോബർ 1936) ഒരു ബ്രിട്ടീഷ് പ്രാണിപഠനശാസ്ത്രജ്ഞനായിരുന്നു.
അദ്ദേഹം Charterhouse School-ലും Exeter College, Oxford-ലുമാണ് വിദ്യ അഭ്യസിച്ചത്. അതിനുശേഷം തേയില കൃഷിക്കായി അദ്ദേഹം മദ്രാസ് പ്രവിശ്യയിലുള്ള നീലഗിരിയിലേക്ക് വന്നു. അവിടെവച്ചു അദ്ദേഹം അവിടെയുള്ള ചിത്രശലഭങ്ങളെക്കുറിച്ചും നിശാശലഭങ്ങളെക്കുറിച്ചും പഠിച്ചു. ഇംഗ്ലണ്ടിൽ മടങ്ങിയെത്തിയ അദ്ദേഹം ലണ്ടൻ നാച്ചുറൽ ഹിസ്റ്ററി മ്യൂസിയത്തിൽ സ്വമനസാലെ ജോലിചെയ്തു. അവിടെവച്ചു അദ്ദേഹം The Lepidoptera of the Nilgiri District (1891), The Lepidoptera Heterocera of Ceylon (Illustrations of Typical Specimens of Lepidoptera Heterocera of the British Museum -ന്റെ ഭാഗം) (1893) എന്നീ പുസ്തകങ്ങളെഴുതി. പിന്നീടദ്ദേഹം The Fauna of British India, Including Ceylon and Burma-ന്റെ നിശാശലഭഭാഗങ്ങൾ എഴുതിത്തുടങ്ങി. അതിന്റെ ആദ്യ നാലുഭാഗങ്ങൾ അദ്ദേഹം പൂർത്തിയാക്കി (1892-1896).
1895-ൽ ആൽബർട്ട് ഗുന്തർ അദ്ദേഹത്തെ മ്യൂസിയത്തിലെ സഹായിയാക്കി. 1896-ൽ Baronet സ്ഥാനലബ്ധിയെത്തുടർന്ന് 1901-ൽ അദ്ദേഹത്തെ മ്യൂസിയത്തിലെ സഹപരിപാലകനായി ഉയർത്തി.തുടർന്ന് അദ്ദേഹം Catalogue of the Lepidoptera Phalaenae in the British Museum (15 ഭാഗങ്ങൾ, 1898–1920) എന്ന പുസ്‌തകത്തിന്റെ രചനയിലേർപ്പെട്ടു.
1893-ൽ വിവാഹിതനായ അദ്ദേഹത്തിന് മൂന്നു കുട്ടികളുണ്ട്.
പുറം കണ്ണികൾ
വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ
മാൻഡ്രേക്ക് ദ മജീഷ്യൻ
മാൻഡ്രേക്ക് ദ മജീഷ്യൻ ലീ ഫോക്ക് രചിച്ച ഒരു കോമിക് സ്ട്രിപ്പ് കഥാപാത്രമാണ്. ഇത് അദ്ദേഹത്തിൻറെതന്നെ ദ ഫാൻറം എന്ന കഥാപാത്രത്തെ സൃഷ്ടിക്കുന്നതിനുമുമ്പായിരുന്നു. 1934 ജൂൺ 11 നാണ് ഇത് ആദ്യമായി പ്രസിദ്ധീകരിക്കപ്പെട്ടത്. സ്ട്രിപ്പ് ചിത്രകാരനായി ഫിൽ ഡേവിസ് താമസിയാതെ ചുമതലയേറ്റെടുക്കുകയും കഥ തയ്യാറാക്കുന്നത് ലീ ഫോക്ക് തുടരുകയും ചെയ്തു. ഈ കോമിസ് സ്ട്രിപ്പിൻറെ വിതരണക്കാർ കിങ്ങ് ഫ്യൂച്ചേർസ് സിൻഡിക്കേറ്റ് ആയിരുന്നു.
ലീ ഫോക്കിന്റെ “മാൻഡ്രേക്ക് ദ മജീഷ്യൻ”, “ദ ഫാൻറം” മെൽ ഗ്രാഫ്സിൻറെ “ദ അഡ്വഞ്ചേർസ് ഓഫ് പാറ്റ്സി” എന്നിവയാണ് കോമിക്കുകളിലെ ആദ്യത്തെ സൂപ്പർ ഹീറോകളായി കോമിക് ചരിത്രകാരന്മാർ വിലയിരുത്തുന്നത്. കോമിക് ചരിത്രകാരനായ ഡോൺ മാർക്ക് സ്റ്റയിനിൻറെ അഭിപ്രായത്തിൽ 1934 ൽ പ്രസിദ്ധീകരണം തുടങ്ങിയ മാൻഡ്രേക്ക് ദ മജീഷ്യൻ തന്നെയാണ് കോമിക്ക് കഥാപാത്രങ്ങളിലെ ആദ്യ സൂപ്പർ ഹീറോ.
തെങ്ങമം
പത്തനംതിട്ട ജില്ലയിലെ ഒരു ഗ്രാമമാണ് തെങ്ങമം. തെങ്ങുകൾ ധാരാളമായുള്ളതിനാലാണ് തെങ്ങമം എന്ന പേരു വന്നതെന്ന് പൊതുവിൽ വിശ്വസിക്കപ്പെടുന്നു. കുന്നത്തൂർ താലൂക്കിലുൾപ്പെട്ടിരുന്ന തെങ്ങമം, 1982 ൽ പത്തനംതിട്ട ജില്ല രൂപീകൃതമായതോടെ അടൂർ താലൂക്കിന്റെഭാഗമായി മാറി. ഇപ്പോൾ പള്ളിക്കൽ പഞ്ചായത്തിലുൾപ്പടുന്ന ഈ ഗ്രാമം പത്തനംതിട്ട-കൊല്ലം ജില്ലകളുടെ അതിർത്തിയായി വർത്തിക്കുന്നു.പത്തനംതിട്ട ജില്ലയിലെ പ്രധാന നഗരമായ അടൂരിൽ നിന്നും 10 കിലോമീറ്റർ ദൂര പരിധിക്കുള്ളിലാണ് തെങ്ങമം സ്ഥിതി ചെയ്യുന്നത്.
അവലംബം
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
ഉപ്ര വണ്ട്
ലോകത്തിലെ ധാന്യങ്ങൾക്കും വിത്തുകൾക്കും ഏറ്റവും കൂടുതൽ നാശമുണ്ടാക്കുന്ന ദക്ഷിണേഷ്യ ഉത്ഭവമായ ഒരിനം വണ്ടാണ് ഉപ്ര വണ്ട്.
പുറത്തേക്കുള്ള കണ്ണികൾ
വർഗ്ഗം:വണ്ടുകൾ വർഗ്ഗം:കലവറക്കീടങ്ങൾ
ഫേൺ പുഷ്പം
എസ്റ്റോണിയൻ പുരാണത്തിലും (എസ്റ്റോണിയൻ: sõnajalaõis) ബാൾട്ടിക് പുരാണത്തിലും (ലിത്വാനിയൻ:paparčio žiedas, Latvian: papardes zieds) സ്ലാവിക് പുരാണത്തിലും (ബെലാറഷ്യൻ: папараць-кветка, Polish: kwiat paproci, Russian: цветок папоротника, Ukrainian: цвіт папороті) കാണപ്പെടുന്ന ഒരു മാന്ത്രിക പുഷ്പമാണ് ഫേൺ പുഷ്പം.
പാരമ്പര്യം
ഐതീഹ്യമനുസരിച്ച്, ഈ പുഷ്പം വേനൽക്കാല സംക്രമണത്തിന്റെ (ജൂൺ 21 അല്ലെങ്കിൽ ചിലപ്പോൾ ജൂലൈ 7 ന് ആഘോഷിക്കുന്നു) തലേന്ന് വളരെ ചുരുങ്ങിയ സമയത്തേക്ക് വിരിയുന്നു. പുഷ്പം അത് കണ്ടെത്തുന്ന വ്യക്തിക്ക് ഭാഗ്യം നൽകുന്നു. കഥയുടെ വിവിധ പതിപ്പുകളിൽ, ഫേൺ പുഷ്പം ഭാഗ്യം, സമ്പത്ത് അല്ലെങ്കിൽ മൃഗങ്ങളുടെ സംസാരം മനസ്സിലാക്കാനുള്ള കഴിവ് എന്നിവ നൽകുന്നു. എന്നിരുന്നാലും, പുഷ്പത്തെ ദുരാത്മാക്കൾ സൂക്ഷിക്കുന്നു, പുഷ്പം കണ്ടെത്തുന്ന ആർക്കും ഭൗമിക സമ്പത്തിലേക്ക് പ്രവേശനം ലഭിക്കും, അത് ആർക്കും ഒരിക്കലും ഗുണം ചെയ്തിട്ടില്ല, അതിനാൽ പുഷ്പം എടുക്കുകയോ ഉപേക്ഷിക്കുകയോ ചെയ്യാനുള്ള തീരുമാനം വ്യക്തിഗതമായി അവശേഷിക്കുന്നു.
ബാൾട്ടിക്, എസ്റ്റോണിയൻ-ഫിന്നിഷ് പാരമ്പര്യം
എസ്റ്റോണിയൻ, ലിത്വാനിയൻ, ലാത്വിയൻ പാരമ്പര്യത്തിൽ, വേനൽക്കാല സംക്രമ ആഘോഷവേളകളായ ലാറ്റ്വിയയിലെ ജാനി, ലിത്വാനിയയിലെ ജോനിനസ് അല്ലെങ്കിൽ റാസോസ്, എസ്റ്റോണിയയിലെ ജാനിഹ്ടു അല്ലെങ്കിൽ ജാനിക് എന്നിവയിൽ ജൂൺ 23 മുതൽ 24 വരെ രാത്രിയിൽ മാത്രമേ ഫേൺ പുഷ്പം പ്രത്യക്ഷപ്പെടുകയുള്ളൂ. ഈ ആഘോഷത്തിന് ക്രിസ്ത്യൻ പൂർവ ഉത്ഭവമുണ്ട്. ഫേൺ പുഷ്പം കണ്ടെത്തുന്നയാൾ സമ്പന്നനോ സന്തുഷ്ടനോ ആയിത്തീരും എന്ന ആശയത്തിന് പുറമേ, ഇവിടെ, ഫേൺ പുഷ്പം ചിലപ്പോൾ ഫലഭൂയിഷ്ഠതയുടെ പ്രതീകമായി കാണപ്പെടുന്നു. മാന്ത്രികമെന്ന് കരുതപ്പെടുന്ന ഈ രാത്രിയിൽ, യുവ ദമ്പതികൾ "ഫേൺ പുഷ്പം തേടി" കാട്ടിലേക്ക് പോകുന്നു. ഇത് സാധാരണയായി ലൈംഗികതയെക്കുറിച്ചുള്ള ഒരു യൂഫെമിസമായി വ്യാഖ്യാനിക്കുന്നു. ലൈംഗികത ഗർഭധാരണത്തിലേക്ക് നയിക്കും. കുട്ടിയെ ഫേൺ പുഷ്പമായി കണക്കാക്കാം.
ഈ പാരമ്പര്യത്തെ പരാമർശിച്ച്, ലൈംഗികത, ഫലഭൂയിഷ്ഠത, ബന്ധങ്ങൾ എന്നിവയുമായി ബന്ധപ്പെട്ട കാര്യങ്ങളെക്കുറിച്ച് വിദ്യാഭ്യാസം പ്രോത്സാഹിപ്പിക്കുന്ന ലാത്വിയയിലെ ഒരു എൻ‌ജി‌ഒയുടെ പേരാണ് പാപ്പാർഡെസ് സീഡ്സ് (ലാത്വിയൻ ഭാഷയിൽ "ഫേൺ ഫ്ലവർ").
സ്വീഡിഷ് പാരമ്പര്യം
സമാനമായ വിശ്വാസങ്ങൾ സ്വീഡനിൽ സാക്ഷ്യപ്പെടുത്തിയിട്ടുണ്ട്. അവിടെ മിഡ്‌സമ്മർ ഈവ് അർദ്ധരാത്രിയിൽ മാത്രമേ ഫേൺ പുഷ്പം കാണപ്പെടുന്നുള്ളൂവെന്ന് പറയപ്പെടുന്നു. അത് മാന്ത്രികതയാൽ സംരക്ഷിക്കപ്പെട്ടിരിക്കുന്നതിനാൽ നേടാൻ പ്രയാസമാണ്. ഇത് ഹോർസെറ്റൈൽ, ഡാഫ്‌നെ എന്നീ പൂക്കൾക്കും ബാധകമാണ്. പൂച്ചെടിയായ ഡാഫ്‌നെക്കുറിച്ച് ഇങ്ങനെ പറയുന്നു "രാത്രികാലങ്ങളിൽ വിരിയുന്ന പൂക്കൾ പറിക്കുന്നത് അസാധാരണത്വമാണ്. സ്വാഭാവികമായി ഉണ്ടാകുന്ന പൂക്കൾ ഡാഫ്‌നെ പൂക്കളാണെന്ന് ആരും വിശ്വസിക്കുന്നില്ല."
ഉക്രേനിയൻ, ബെലാറസ്, പോളിഷ് പാരമ്പര്യം
ഉക്രെയ്ൻ, ബെലാറസ്, പോളണ്ട് എന്നിവിടങ്ങളിൽ ഇവാൻ കുപാല ദിനത്തിന്റെ തലേദിവസം അവധിക്കാലം ആചരിക്കുന്നു. ചെറുപ്പക്കാരായ പെൺകുട്ടികൾ തലമുടിയിൽ റീത്ത് ധരിക്കുകയും ദമ്പതികൾ കാട്ടിലേക്ക് പോകുകയും ഫേൺ പുഷ്പം തിരയുകയും ചെയ്യുന്നു. അവർ കാട്ടിൽ നിന്ന് പുറത്തുവരുമ്പോൾ, പുരുഷൻ പെൺകുട്ടിയുടെ റീത്ത് ധരിക്കുകയാണെങ്കിൽ, അതിനർത്ഥം ദമ്പതികൾ വിവാഹിതരാകാൻ വിവാഹനിശ്ചയം നടത്തിയെന്നാണ്.
നാടോടിക്കഥകൾ അനുസരിച്ച്, പുഷ്പം ചെർവോണ റൂട്ടയാണ്. പുഷ്പത്തിന് മഞ്ഞനിറമാണ്. പക്ഷേ ഐതിഹ്യം അനുസരിച്ച് ഇവാൻ കുപാല ദിനത്തിന്റെ തലേന്ന് ഇത് ചുവപ്പ് നിറമായി മാറുന്നു.
പൂക്കുന്ന ഫേണുകൾ
വാസ്തവത്തിൽ, ഫേണുകൾ പൂച്ചെടികളല്ല. എന്നിരുന്നാലും ചില വിദഗ്ദ്ധർ കരുതുന്നത് പൂച്ചെടികളുടെ പുരാണകഥയ്ക്ക് യാഥാർത്ഥ്യത്തിന്റെ വേരുകളുണ്ടെന്നാണ്. മുൻകാലങ്ങളിൽ, സസ്യങ്ങളുടെ വർഗ്ഗീകരണം ആധുനിക ടാക്സോണമിക് സസ്യങ്ങളെപ്പോലെ കൃത്യമായിരുന്നില്ല. ധാരാളം പൂച്ചെടികൾ ഫേണുകളോട് സാമ്യമുണ്ട്. അല്ലെങ്കിൽ ഫേൺ പോലുള്ള സസ്യജാലങ്ങളുണ്ട്. അവയിൽ ചിലത് രാത്രികാലങ്ങളിൽ പൂക്കുന്നു. കൂടാതെ, ചില യഥാർത്ഥ ഫേണുകൾ, ഉദാ. ഒസ്മുണ്ട റെഗാലിസിന് ഇടതിങ്ങിയ ക്ലസ്റ്ററുകളിൽ ("ഫലഭൂയിഷ്ഠമായ ഫ്രണ്ട്സ്" എന്ന് വിളിക്കുന്നു) സ്പൊറാൻജിയയുണ്ട്. അവ പൂക്കൾ പോലുള്ള ക്ലസ്റ്ററുകളിൽ പ്രത്യക്ഷപ്പെടാം. അതിന്റെ ഫലമായി അവ സാധാരണയായി "പൂച്ചെടികൾ" എന്നറിയപ്പെടുന്നു.
അവലംബം
വർഗ്ഗം:സ്ലാവിക് പുരാണം
ക്യൂട്ടിൻ
ക്യൂട്ടിൻ സസ്യങ്ങളുടെ മണ്ണിനു വെളിയിലുള്ള ഭാഗങ്ങളെ പൊതിയുന്ന സസ്യ ക്യൂട്ടിക്കിൾ നിർമ്മിച്ചിരിക്കുന്ന മെഴുകുരുപത്തിലുള്ള രണ്ടു പൊളിമറുകളിലൊന്ന്.
ജൈവവസ്തുക്കൾ
പുസ്തകസുചി
വർഗ്ഗം:ജൈവ സംയുക്തങ്ങൾ വർഗ്ഗം:അവലംബം ഇല്ലാത്ത താളുകൾ വർഗ്ഗം:അപൂർണ്ണ ലേഖനങ്ങൾ
സൺഷൈൻ സിറ്റി (ആൽബം)
സൺഷൈൻ സിറ്റി ടി.വി റോക്ക്ന്റെ ആദ്യ ആൽബം ആണ്.
നാഗതുമ്പ
സിറോപീജിയ ജനുസിലെ ഒരു വള്ളിച്ചെടിയാണ് നാഗതുമ്പ (Ceropegia candelabrum). പൂങ്കുലകളുടെ മെഴുകുതിരി പോലുള്ള രൂപത്തിൽ നിന്നാണ് ചെടിക്ക് ഈ പേര് ലഭിച്ചത്.
ഭൗതികസവിശേഷതകൾ
വൃത്താകൃതിയിലുള്ള കിഴങ്ങുവർഗ്ഗത്തോടുകൂടിയ ബഹുവർഷിയായ, നീരുള്ള തണ്ടോടുകൂടിയ ഒരു വള്ളിച്ചെടിയാണിത്.
പൂങ്കുലകളും പൂക്കളും
1 മുതൽ 3 വരെ നീളമുള്ള തണ്ടിലാണ് പൂങ്കുലകൾ ഉണ്ടാകുന്നത്.
ഭൂമിശാസ്ത്രപരമായ വിതരണവും പരിസ്ഥിതിയും
ഇന്ത്യയിലും ശ്രീലങ്കയിലും വിയറ്റ്നാമിലും ഈ ചെടിയെ കാണാറുണ്ട്. ഇന്ത്യയിൽ ഇത് ഓഗസ്റ്റ് മുതൽ ജനുവരി വരെ പൂക്കും. സെപ്റ്റംബർ മുതൽ ജനുവരി വരെ പഴങ്ങൾ രൂപം കൊള്ളുന്നു.
മനുഷ്യ ഉപയോഗവും ഔഷധപ്രാധാന്യവും
കിഴങ്ങുപോലുള്ള വേരുകൾ ഭക്ഷ്യയോഗ്യമാണ്, പ്രത്യേകിച്ച് സാമ്പത്തികമായി പിന്നാക്കമുള്ളവർ ഇത് അസംസ്കൃതമായിത്തന്നെയോ വേവിച്ചോ ഇവ കഴിക്കുന്നു. വിവിധ ഔഷധ ആവശ്യങ്ങൾക്കും ഈ ചെടി ഉപയോഗിക്കുന്നുണ്ട്. ഹെമറോയ്ഡുകൾ, ദഹനക്കേട്, തലവേദന, വിഷമുള്ള മൃഗങ്ങളുടെ കടി എന്നിവയ്ക്കെതിരെയും ഔഷധമായി ഉപയോഗങ്ങൾ ഉണ്ട്.
നാഗതുമ്പ അതിന്റെ യഥാർത്ഥ ഇടങ്ങളിൽ അപൂർവ്വമായി വരുന്നതിനാൽ കൃത്രിമമായി വ്യാപിപ്പിക്കാൻ പദ്ധതികൾ ഉണ്ട്.
സിസ്റ്റമാറ്റിക്സും നാമകരണവും
1753 ൽ കാൾ ലിന്നേയസ് ഈ ഇനത്തെ ആദ്യമായി വിവരിച്ചു. 1689 ൽ ഹെൻറിക്കസ് വാൻ റീഡ് പ്രസിദ്ധീകരിച്ച ഹോർട്ടസ് ഇൻഡിക്കസ് മലബാറിക്കസിന്റെ പട്ടിക 16 -ൽ അദ്ദേഹം ഇതേപ്പറ്റി പരാമർശിക്കുന്നുണ്ട്. 1795-ൽ ഈ ഇനത്തെ വില്യം റോക്സ്ബർഗ് വീണ്ടും സെറോപെജിയ ട്യൂബറോസ എന്ന് വിശേഷിപ്പിച്ചു, സെറോപെജിയ ജനുസ്സിലെ ടൈപ് സ്പീഷിസാണ് സെറോപെജിയ കാൻഡെലാബ്രം.
ജാപ്‌ടാപ് തുടങ്ങിയവർ രണ്ടു ഉപസ്പീഷിസുകളായി ഇതിനെ തിരിച്ചിട്ടുണ്ട്. Ceropegia candelabrum var. candelabrum ഉം Ceropegia candelabrum var. biflora യും.
കൂടുതൽ വായനയ്ക്ക്
എം വൈ അൻസാരി: അസ്ക്ലേപിയഡേസി: ജനുസ് സെറോപെജിയ. ഇതിൽ: ഫാസിക്കിൾസ് ഓഫ് ഫ്ലോറ ഓഫ് ഇന്ത്യ, ഫാസിക്കിൾ 16, 1984, എസ്.1-34, ബൊട്ടാണിക്കൽ സർവേ ഓഫ് ഇന്ത്യ, ഹ How റ (എസ്. 10-12)  ജോസഫ് ഡാൽട്ടൺ ഹുക്കർ (വിവിധ സസ്യശാസ്ത്രജ്ഞരുടെ സഹായം): ബ്രിട്ടീഷ് ഇന്ത്യയിലെ സസ്യജാലങ്ങൾ. വാല്യം 4. അസ്ക്ലേപിയേഡി മുതൽ അമരന്തേഷ്യ ലണ്ടൻ, റീവ് & കമ്പനി, 1885. Www.biodiversitylibrary.org- ൽ ഓൺ‌ലൈൻ (പി. 70)  ഹെർബർട്ട് എഫ്ജെ ഹുബർ : സെറോപെജിയ ജനുസ്സിലെ പുനരവലോകനം. ഇതിൽ: മെമ്മോറിയാസ് ഡാ സോസിഡേഡ് ബ്രോട്ടീരിയാന, വാല്യം 12, 1957, എസ് .1-203, കോയിംബ്ര (എസ് .58-60)
എ പി ജഗ്‌താപ്, എൻ. സിംഗ്, എൻ .: അസ്ക്ലേപിയഡേസി, പെരിപ്ലോകേസി. ൽ: ഫാസിക്കിൾസ് ഓഫ് ഫ്ലോറ ഓഫ് ഇന്ത്യ, ഫാസിക്കിൾ 24, 1999 S.211-241, ബൊട്ടാണിക്കൽ സർവേ ഓഫ് ഇന്ത്യ, കൊൽക്കത്ത (പേജ്. 218/9).
അൾറിക് മെവ്: സെറോപെജിയ. ഇതിൽ: ഫോക്ക് ആൽ‌ബർ‌സ്, അൾ‌റിക് മെവ് (എഡി. ): സുക്കുലെൻ‌ടെൻ‌ലെക്സിക്കോൺ ബാൻഡ് 3 അസ്ക്ലേപിയഡേസി (പാൽ‌വളർത്തൽ കുടുംബം). എസ്. 61-107, യൂജെൻ അൾമർ വെർലാഗ്, സ്റ്റട്ട്ഗാർട്ട് 2002,ISBN 3-8001-3982-0.
പുറത്തേക്കുള്ള കണ്ണികൾ
വർഗ്ഗം:കാൾ ലിനേയസ് നാമകരണം ചെയ്തവ വർഗ്ഗം:വിയറ്റ്നാമിലെ സസ്യങ്ങൾ
നാഷണൽ പെൻഷൻ സിസ്റ്റം
ഉപയോക്താക്കളെ അവരുടെ സ്വന്തം സമ്പാദ്യത്തിൽ നിന്നും ഒരു നിശ്ചിത ശതമാനം തുക ഒരു കേന്ദ്രീകൃത പെൻഷൻ സംവിധാനത്തിലേക്ക് നൽകാനും അതുവഴി പെൻഷന്റെ രൂപത്തിൽ ഭാവി സുരക്ഷിതമാക്കാനും അനുവദിക്കുന്ന ഒരു വോളണ്ടറി റിട്ടയർമെന്റ് സേവിംഗ്സ് സംവിധാനമാണ് നാഷണൽ പെൻഷൻ സിസ്റ്റം (എൻപിഎസ്). ഇന്ത്യൻ ഗവൺമെന്റിന്റെ ധനകാര്യ മന്ത്രാലയത്തിന്റെ അധികാരപരിധിക്ക് കീഴിലുള്ള ഇതിനെ പെൻഷൻ ഫണ്ട് റെഗുലേറ്ററി ആൻഡ് ഡെവലപ്‌മെന്റ് അതോറിറ്റി (PFRDA) ആണ് നിയന്ത്രിക്കുന്നത്. 1882-ലെ ഇന്ത്യൻ ട്രസ്റ്റ് നിയമത്തിലെ വ്യവസ്ഥകൾ അനുസരിച്ച്, ഈ സ്കീമിന് കീഴിലുള്ള ആസ്തികളും ഫണ്ടുകളും പരിപാലിക്കുന്നതിന് വേണ്ടിയാണ് നാഷണൽ പെൻഷൻ സിസ്റ്റം ട്രസ്റ്റ് (എൻപിഎസ് ട്രസ്റ്റ്) PFRDA സ്ഥാപിച്ചത്.
എൻപിഎസ്ന്റെ കീഴിലുള്ള എല്ലാ സമ്പാദ്യത്തിന്റെയും രജിസ്റ്റർ ചെയ്ത ഉടമയാണ് നാഷണൽ പെൻഷൻ സിസ്റ്റംസ് ട്രസ്റ്റ്. പെൻഷൻ ഫണ്ട്സ്, സെക്യൂരിറ്റികൾ ട്രസ്റ്റികളുടെ പേരിൽ വാങ്ങുന്നു എങ്കിലും വ്യക്തിഗത ദേശീയ പെൻഷൻ സംവിധാന വരിക്കാർ സെക്യൂരിറ്റികളുടെയും ആസ്തികളുടെയും ഫണ്ടുകളുടെയും ഉടമയായി തുടരുന്നു. ദേശീയ പെൻഷൻ സംവിധാന ട്രസ്റ്റ് നിയന്ത്രണങ്ങൾക്ക് കീഴിൽ ദേശീയ പെൻഷൻ സംവിധാന ട്രസ്റ്റ്, എൻപിഎസ് ഇടനിലക്കാരുടെ കസ്റ്റോഡിയൻ, പെൻഷൻ ഫണ്ടുകൾ, ട്രസ്റ്റി ബാങ്ക്, സെൻട്രൽ റെക്കോർഡ് കീപ്പിംഗ് ഏജൻസി, പോയിന്റ് ഓഫ് പ്രെസെൻസ്, അഗ്രഗേറ്റർമാർ, ഐആർഡിഎഐ രജിസ്റ്റർ ചെയ്ത ആന്വിറ്റി സർവീസ് പ്രൊവൈഡർമാർ (പിഎഫ്ആർഡിഎയുടെ എംപാനൽ) എന്നിവരുടെ പ്രവർത്തനങ്ങൾ നിരീക്ഷിക്കുന്നതിനും അവരുടെ താൽപ്പര്യങ്ങൾ സംരക്ഷിക്കുന്നതിന് പി.എഫിന് ഉപദേശം നൽകുന്നതിനും ഉത്തരവാദിത്തമുണ്ട്. വരിക്കാർ, ഇൻഡിപെൻഡന്റ് ഓഡിറ്റർമാരുടെ ഓഡിറ്റിലൂടെയും പെൻഷൻ ഫണ്ടുകളുടെ പെർഫോമൻസ് റിവ്യൂവിലൂടെയും പാലിക്കൽ ഉറപ്പാക്കുന്നു.
PPF, ഇ.പി.എഫ് എന്നിവ പോലെയുള്ള ദേശീയ പെൻഷൻ സംവിധാനം ഇന്ത്യയിലെ ഒരു EEE (Exempt-Exempt-Exempt) ഉപകരണമാണ്. അവിടെ കാലാവധി പൂർത്തിയാകുമ്പോൾ മെച്യൂരിറ്റിയിൽ മുഴുവൻ ഭാഗവും നികുതിയിൽ നിന്ന് ഒഴിവാകയും പെൻഷൻ പിൻവലിക്കൽ തുക മുഴുവൻ നികുതി രഹിതവുമാകയും ചെയ്യുന്നു.
External links
വർഗ്ഗം:സർക്കാർ ധനസഹായങ്ങൾ ഇന്ത്യയിൽ
നെല്ലനാട്
കേരളത്തിലെ തിരുവനന്തപുരം ജില്ലയിലെ നെടുമങ്ങാട് താലൂക്കി‍ൽ നെല്ലനാട് ഗ്രാമപഞ്ചായത്തിൽ സ്ഥിതിചെയ്യുന്ന ഗ്രാമമാണ് നെല്ലനാട്. വെഞ്ഞാറമൂട്ടിൽ നിന്നും 5കീ.മീ ദൂരമുണ്ട് നെല്ലനാട്ടേക്ക്. നെല്ലിന്റെ നാടാണ് നെല്ലനാട്. തിരുവനന്തപുരം ജില്ലയിലെ ഏറ്റവും വലിയ നദിയായ വാമനാപുരം നദി ഈ ഗ്രാമത്തിൽ കൂടിയൊഴുകുന്നു. കാർഷികരംഗത്ത് വളരെയേറെ പുരോഗതി കൈവരിച്ച ഗ്രാമം. കൃഷിയിൽ പ്രവീണ്യം നേടിയവരാണ് ഇവിടുത്തുകാരിൽ പൂരിപക്ഷവും. ഗ്രാമീണ ഭംഗിയും, സംസ്കാരവും കൈവിടാതെ സൂക്ഷിക്കപെടുന്നു. ഇവിടുത്തെ ചെറുപ്പക്കാരിൽ എറിയപങ്കും സർക്കാർ ഉദ്യോഗസ്ഥരാണെങ്കിലും ഒഴിവു സമയങ്ങൾ കൃഷിക്കായി മാറ്റി വയ്ക്കുന്നു. നെല്ലനാട് പഞ്ചായത്തിൽ ഏറ്റവുമധികം നെൽകൃഷിയുള്ള പ്രേദേശം കൂടിയാണിത്.
പ്രധാന ആരാധനാലയങ്ങൾ
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
പി.കെ. കുഞ്ഞ്
കേരള സംസ്ഥാനത്തിന്റെ മുൻ ധനകാര്യമന്ത്രിയും ദീർഘകാലം നിയമസഭാ സാമജികനുമായിരുന്ന പൊതു പ്രവർത്തകനാണ് '''പി.കെ. കുഞ്ഞ്'''(1906 - 24 ജൂൺ 1979). 1937 ലെ ശ്രീ മൂലം അസംബ്ലിയിലും 1948 - 49 ലെ തിരുവിതാംകൂർ ലെജിസ്ലേറ്റീവ് അസംബ്ലിയിലും 1954 ലെ തിരു കൊച്ചി അസംബ്ലിയിലും അംഗമായിരുന്നു. രണ്ടാം കേരള നിയമസഭയിലേക്ക് കൃഷ്ണപുരത്തു നിന്നും പ്രജാസഭാ സോഷ്യലിസ്റ്റ് പാർട്ടി പ്രതിനിധിയായും മൂന്നാം നിയമസഭയിലേക്ക് കായംകുളത്തു നിന്ന് എസ്.എസ്.പി സ്ഥാനാർത്ഥിയായും വിജയിച്ചു. ഇദ്ദേഹം ധന മന്ത്രിയായിരിക്കുമ്പോഴാണ് കേരള സംസ്ഥാന ഭാഗ്യക്കുറി സ്ഥാപിക്കുന്നത്.
ജീവിതരേഖ
ഇന്റർമീഡിയറ്റ് വരെ പഠിച്ചിട്ടുണ്ട്. 6 മാർച്ച് 1967 മുതൽ 13 മേയ് 1969 വരെ ധന മന്ത്രിയായും 1954 ൽ തൊഴിൽ, തദ്ദേശ സ്വയം ഭരണ വകുപ്പു മന്ത്രിയായും (തിരു കൊച്ചി അസംബ്ലിയിൽ)പ്രവർത്തിച്ചു. അഖില തിരുവിതാംകൂർ സംയുക്ത രാഷ്ട്രീയ കോൺഗ്രസ് വിപ്പായി തിരുവിതാംകൂർ ഇസംബ്ലിയിൽ പ്രവർത്തിച്ചു. മുസ്ലീം ലീഗ് സംസ്ഥാന സെക്രട്ടറി, തിരു - കൊച്ചി മുസ്ലീം ലീഗ് പ്രസിഡന്റ്, പ്രജാസഭാ സോഷ്യലിസ്റ്റ് പാർട്ടി ട്രഷറർ എന്നീ നിലകളിൽ പ്രവർത്തിച്ചു. കായംകുളം എം.എസ്.എം കോളേജ് സ്ഥാപിച്ചു. വൈക്കം സത്യാഗ്രഹത്തിൽ സജീവമായി പങ്കെടുത്തു. ട്രേഡ് യൂണിയൻ സമരങ്ങളിൽ പങ്കെടുത്ത് നിരവധി തവണ ജയിൽ ശിക്ഷ അനുഭവിച്ചു. 1940 ൽ കോൺഗ്രസിൽ നിന്നു രാജി വച്ച് 1953 ൽ പ്രജാസഭാ സോഷ്യലിസ്റ്റ് പാർട്ടിയിൽ ചേർന്നു.
രാജ്യാഭിമാനി (പത്രം), സ്വരാജ് (വാരിക), കേരള ജനത (പത്രം) എന്നിവയുടെ പത്രാധിപരായിരുന്നു
അവലംബം
വർഗ്ഗം:1905-ൽ ജനിച്ചവർ വർഗ്ഗം:ഓഗസ്റ്റ് 5-ന് ജനിച്ചവർ വർഗ്ഗം:1979-ൽ മരിച്ചവർ വർഗ്ഗം:ജൂൺ 24-ന് മരിച്ചവർ വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ വർഗ്ഗം:കേരളത്തിലെ സംയുക്ത സോഷ്യലിസ്റ്റ് പാർട്ടി പ്രവർത്തകർ വർഗ്ഗം:ശ്രീമൂലം അസംബ്ലി അംഗങ്ങൾ വർഗ്ഗം:തിരുവിതാംകൂർ ലെജിസ്ലേറ്റീവ് അസംബ്ലി അംഗങ്ങൾ വർഗ്ഗം:തിരു-കൊച്ചി നിയമസഭയിലെ മന്ത്രിമാർ വർഗ്ഗം:രണ്ടാം കേരള നിയമസഭാംഗങ്ങൾ വർഗ്ഗം:മൂന്നാം കേരള നിയമസഭയിലെ മന്ത്രിമാർ വർഗ്ഗം:കേരളത്തിലെ ധനകാര്യമന്ത്രിമാർ
ആന്ദ്രെ സാഖറഫ്
സോവിയറ്റ് വിമതനും, മനുഷ്യാവകാശപ്രവർത്തകനുമായിരുന്നു ആന്ദ്രെ ദിമിത്ര്യേവിച് സാഖറഫ് എന്ന ആന്ദ്രെ സാഖറഫ്.(ജ:മേയ് 21, 1921 – ഡിസം: 14, 1989). സോവിയറ്റ് യൂണിയന്റെ ആണവായുധ പരീക്ഷണപദ്ധതികൾക്ക് നേതൃത്വം നൽകുന്നതിൽ ആണവശാസ്ത്രജ്ഞനായ സാഖറഫ് പ്രധാനപങ്കു വഹിച്ചിരുന്നു.
1975 ലെ സമാധാനത്തിനുള്ള നോബൽ സമ്മാനം സാഖറഫിനു നൽകപ്പെട്ടു.
അവലംബം
വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ വർഗ്ഗം:മനുഷ്യാവകാശപ്രവർത്തകർ വർഗ്ഗം:1921-ൽ ജനിച്ചവർ
രാധാ ബാലകൃഷ്ണൻ
ഒരു ഇന്ത്യൻ ഭൗതികശാസ്ത്രജ്ഞയാണ് രാധാ ബാലകൃഷ്ണൻ .ചെന്നൈയിലെ ഇൻസ്റ്റിറ്റ്യൂട്ട് ഓഫ് മാത്തമറ്റിക്കൽ സയൻസസിൽ ജോലി ചെയ്യുന്നു.
വിദ്യാഭ്യാസം
രാധാ ബാലകൃഷ്ണൻ ഡൽഹി യൂണിവേഴ്സിറ്റിയിൽ നിന്നും ഫിസിക്സ് ഓണററി കരസ്ഥമാക്കിയ ശേഷം 1965 ൽ എംഎസ്സി പൂർത്തിയാക്കി. ബ്രാൻഡീസ് സർവ്വകലാശാലയിൽ നിന്ന് പിഎച്ച്.ഡി നേടി. അവരുടെ പ്രബന്ധം ഖരപദാർത്ഥങ്ങളിലെ ഹീലിയം മാലിന്യങ്ങളെ കുറയ്കുന്നതിൽ ക്വാണ്ടം ക്രിസ്റ്റലുകളുടെ പങ്ക് എന്ന വിഷയത്തിൽ ആദ്യകാലപഠനം നടത്തി.
കരിയർ
1980-കളിൽ രാധാ ബാലകൃഷ്ണൻ ഇന്ത്യയിൽ തിരിച്ചെത്തി മദ്രാസ് യൂണിവേഴ്സിറ്റിയിലെ തിയററ്റിക്കൽ ഫിസിക്സ് വകുപ്പിലെ റിസർച്ച് അസോസിയേറ്റ് ആയി പ്രവർത്തിച്ചു. 1987 ൽ ചെന്നൈയിലെ ഇൻസ്റ്റിറ്റ്യൂട്ട് ഓഫ് മാത്തമറ്റിക്കൽ സയൻസിൽ ചേർന്നു. 2004 ൽ വിരമിച്ച ശേഷം രാധാ ബാലകൃഷ്ണൻ സി.എസ്.ഐ.ആർ എമറിറ്റസ് സയന്റിസ്റ്റ് എന്ന പേരിൽ തന്റെ ഗവേഷണം തുടരുന്നു. നോൺ ലീനിയർ ഡൈനാമിക്സ്, സോളിറ്റൺസ് ആൻഡ് ആപ്ളിക്കേഷൻസ് ഇൻ ഫിസിക്സ്, കണക്ഷൻസ് ടു ക്ലാസിക്കൽ ഡിഫറൻഷ്യൽ ജിയോമെട്രി എന്നിവയിലാണ് അവരുടെ നിലവിലുള്ള ഗവേഷണം.
അവാർഡുകളും ബഹുമതികളും
തൊണ്ണൂറുകൾ മുതൽ അവർ നോൺ ലീനിയാരിറ്റി, വളവുകളിലെയും ഉപരിതലങ്ങളിലെയും വ്യതിരിക്തജ്യാമിതി എന്നിവ തമ്മിലുള്ള ബന്ധം പഠിച്ചുകൊണ്ടിരുന്നു. ഫുൾബ്രൈറ്റ് അവാർഡ് ജേതാവാണ്. ഫിസിക്കൽ സയൻസസിൽ (1999) തമിഴ്നാട് സയിന്റിസ്റ്റ് അവാർഡ് ലഭിച്ചു. ഐഎൻഎസ്എ യുടെ ഉദാത്തസംഭാവനകൾക്ക് പ്രൊഫസർ ദർശൻ രംഗനാഥൻ സ്മാരക പ്രഭാഷണ അവാർഡ് (2005) ലഭിച്ചിട്ടുണ്ട്.
സ്വകാര്യ ജീവിതം
സൈദ്ധാന്തിക ഭൗതികശാസ്ത്രജ്ഞനായ വി ബാലകൃഷ്ണനാണ് ഭർത്താവ്. ഹരി ബാലകൃഷ്ണനും ഹംസ ബാലകൃഷ്ണനും മക്കൾ. രണ്ടുപേരും എം.ഐ.ടിയിൽ ഫാക്കൽറ്റി അംഗങ്ങളാണ്.
പൂക്കോലി
പശ്ചിമഘട്ടതദ്ദേശവാസിയായ ഒരു ചെറിയമരമാണ് പൂക്കോലി. . 6 മീറ്റർ വരെ ഉയരം വയ്ക്കുന്ന ഈ മരം തെക്കെ ഇന്ത്യയിലെയും ശ്രീലങ്കയിലെയും 900 മീറ്റർ വരെ ഉയരമുള്ള നിത്യഹരിതവനങ്ങളിൽ അപൂർവ്വമായി കാണുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:എരിത്രോസൈലേസീ
മാർട്ടിൻ ഷൂൾസ്
യൂറോപ്യൻ യൂണിയൻ പാർലമെന്റ് പ്രസിഡന്റാണ് മാർട്ടിൻ ഷൂൾസ്. ജർമനിയിൽ നിന്നുള്ള സോഷ്യലിസ്റ്റ് നേതാവായ മാർട്ടിൻ 2014 ൽ യൂറോപ്യൻ യൂണിയന്റെ പാർലമെന്റ് പ്രസിഡന്റായി വീണ്ടും തിരഞ്ഞെടുക്കപ്പെട്ടു.
2014 ലെ തെരഞ്ഞെടുപ്പ്
രഹസ്യബാലറ്റിലൂടെയായിരുന്നു തിരഞ്ഞെടുപ്പ് നടന്നത്. 314-നെതിരെ 409 വോട്ടുകൾക്കാണ് ഷൂൾസിന്റെ വിജയം.
പുറം കണ്ണികൾ
വർഗ്ഗം:യൂറോപ്യൻ യൂണിയൻ പ്രസിഡന്റുമാർ വർഗ്ഗം:1955-ൽ ജനിച്ചവർ
ചേറുംകോട്
പാലക്കാട് ജില്ലയിലെ കാവശ്ശേരിഗ്രാമപഞ്ചായത്തിൽ ഉൾപ്പെടുന്ന സ്ഥലമാണ് ചേറുംകോട്. ആലത്തൂർ താലൂക്കിൽ ഉൾപ്പെടുന്നു.ഭാരതപ്പുഴയുടെ പ്രധാനകൈവഴികളിലൊന്നായ ഗായത്രിപ്പുഴയുടെ തീരത്ത് സ്ഥിതി ചെയ്യുന്ന ഗ്രാമപ്രദേശമാണിത്.
അവലംബം
വർഗ്ഗം:പാലക്കാട് ജില്ലയിലെ ഗ്രാമങ്ങൾ
എക്കെ ഹോമോ (മാന്റെഗ്ന)
നവോത്ഥാന ചിത്രകാരനായിരുന്ന ആൻഡ്രിയ മാന്റെഗ്ന വരച്ച ചിത്രമാണ് എക്കെ ഹോമോ. പാരീസിലെ മ്യൂസി ജാക്വാർട്ട്-ആൻഡ്രെയിലാണ് ഈ ചിത്രം സംരക്ഷിച്ചിരിക്കുന്നത്. മുൾക്കിരീടം അണിഞ്ഞ യേശുക്രിസ്തുവിന്റെ രൂപത്തെ ഇതിൽ ചിത്രീകരിച്ചിരിക്കുന്നു.
പ്രതീകങ്ങൾ
യേശുവിനെ കൂടാതെ, അഞ്ച് പേരെ ഈ ചിത്രത്തിൽ പ്രതിനിധീകരിച്ചിരിക്കുന്നു. രണ്ട് പേർ ഇടതുവശത്ത്, ഒരാൾ വലതുവശത്ത്, രണ്ട് പേർ പിന്നിൽ. ഇടതുവശത്തുള്ളയാൾ ഒരു യഹൂദനായിരിക്കണം, വലതുവശത്ത് തലപ്പാവ് ധരിച്ച വൃദ്ധയായ സ്ത്രീയാണ്.
ചിത്രകാരനെക്കുറിച്ച്
ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നീ നിലകളിൽ അറിയപ്പെട്ടിരുന്ന വ്യക്തിയായിരുന്നു ആൻഡ്രിയ മാന്റെഗ്ന. അക്കാലത്തെ മറ്റ് കലാകാരന്മാരെപ്പോലെതന്നെ, മാന്റെഗ്നയും പല പുതിയ കാഴ്ചപ്പാടുകളും പരീക്ഷിച്ചു, ഉദാ. ചക്രവാളത്തെ കൂടുതൽ താഴ്ത്തി ചിത്രീകരിച്ചുകൊണ്ട് സ്മാരകബോധം സൃഷ്ടിച്ചു. അടിസ്ഥാനപരമായി ചിത്രത്തിനോടുള്ള ശില്പപരമായ സമീപനത്തിന്റെ തെളിവാണ് അദ്ദേഹത്തിന്റെ ഫ്ലിന്റി, മെറ്റാലിക് ഭൂപ്രകൃതികളും കുറച്ച് കല്ലുകൊണ്ടുള്ള പ്രതിബിംബങ്ങളും. 1500 ന് മുമ്പ് വെനീസിലെ പ്രിന്റുകൾ നിർമ്മിക്കുന്ന ഒരു മുൻനിര ചിത്രശാലയ്ക്കും അദ്ദേഹം നേതൃത്വം നൽകി.
അവലംബം
വർഗ്ഗം:യേശുവിനെ ചിത്രീകരിക്കുന്ന ചിത്രങ്ങൾ
തോട്ടം മുക്ക്
കൊല്ലം ജില്ലയിലെ ഇളമാട് ഗ്രാമപ‍ഞ്ചായത്തിൽ ഉൾപ്പെടുന്ന സ്ഥലമാണ് തോട്ടംമുക്ക്. ധാരാളം തോട്ടങ്ങളുളള നാടായതുകൊണ്ടാണ് ഈ നാടിന് തോട്ടംമുക്ക് എന്നു പേരു വന്നത്. കൊട്ടാരക്കര താലൂക്കിൽ ഉൾപ്പെട്ടുന്ന സ്ഥലമാണിത്.
ആർ (ഇംഗ്ലീഷക്ഷരം)
ആധുനിക ഇംഗ്ലീഷ് അക്ഷരമാലയുടെയും ഐ‌എസ്ഒ അടിസ്ഥാന ലാറ്റിൻ അക്ഷരമാലയുടെയും പതിനെട്ടാമത്തെ അക്ഷരമാണ് R അല്ലെങ്കിൽ r. ഇംഗ്ലീഷിൽ ഇതിന്റെ പേര് ആർ (തലവകാരാരണ്യകം /ɑːർ / ), ബഹുവചന പദം ARS, /ɔː ർ/. അയർലണ്ട് എന്നതിലെ ആർ എന്ന ർ അക്ഷരത്തെ സൂചിപ്പിക്കുന്നു.
പുരാതനകാലം
ലഘുചിത്രം| [[ലൂസിയസ് കൊർണേലിയസ് സിപിയോ ബാർബറ്റസിന്റെ (ബിസി 280) സർകോഫാഗസിൽ എഴുതിയ പ്രോഗ്നാറ്റസ് എന്ന വാക്ക് അക്കാലത്ത് ലാറ്റിൻ ആർ യുടെ പൂർണ്ണവികസനം വെളിപ്പെടുത്തുന്നു; അതേ സമയം P എന്ന അക്ഷരം അതിന്റെ പഴയ രൂപം ഗ്രീക്ക് അല്ലെങ്കിൽ പഴയ ഇറ്റാലിക് റോയിൽ നിന്ന് വേർതിരിച്ചെടുക്കുന്നു. ]] ഇടത്ത്‌|ലഘുചിത്രം| മധ്യകാലത്തിന്റെ അവസാനത്തിൽ പ്രകാശിച്ചു
കഴ്‌സീവ്
ലഘുചിത്രം| [[ഇംഗ്ലീഷ് ബ്ലാക്ക്‌ലെറ്റർ ടൈപ്പോഗ്രാഫിയിൽ r റൊട്ടുണ്ട ഉപയോഗിച്ചതിന്റെ പതിനെട്ടാം നൂറ്റാണ്ടിലെ ഉദാഹരണം ]] ലഘുചിത്രം| ഡി ഡിവിന അനുപാതത്തിൽ (1509) [[ലൂക്കാ പസിയോളി|ലൂക്കാ പാസിയോലി എഴുതിയ അക്ഷരമാലയിലെ ആർ. ]]
ബാഹ്യ ലിങ്കുകൾ
വർഗ്ഗം:Pages with unreviewed translations
ഡി സ്പേസ്
ലോകവ്യാപകമായി ഉപയോഗിക്കുന്ന ഒരു ഓപ്പൺ സോഴ്സ് വിവരസംഗ്രഹാലയ സോഫ്ട്വെയർ പാക്കേജാണ് (open source institutional repository software package ) ഡിസ്പേസ് (DSpace). സാധാരണയായി ഗവേഷണ സ്ഥാപനങ്ങളോ മറ്റു വിദ്യാഭ്യാസ സ്ഥാപനങ്ങളോ അവരുടെ ബുദ്ധിപരമായ ഉത്പന്നങ്ങൾ ശേഖരിക്കുവാനും അവ വളരെ എളുപ്പത്തിൽ ആളുകളിലേക്കെത്തിക്കാനും വേണ്ടിയാണ് ആണ് വിവരസംഗ്രഹാലയങ്ങൾ നിർമിക്കുന്നത്. ഗവേഷണ പ്രബന്ധങ്ങൾ, ലേഖനങ്ങൾ, വൈജ്ഞാനിക അദ്ധ്യാപനങ്ങൾ തുടങ്ങിയ ബുദ്ധിപരമായ ഉത്പന്നങ്ങളാണ് ഒരു വിവരസംഗ്രഹാലയത്തിലെ ശേഖരങ്ങൾ. ഒരു വിവരസംഗ്രഹാലയ സോഫ്ട്വെയർ അഥവാ ഇൻസ്റ്റിറ്റ്യൂഷണൽ റെപ്പോസിറ്ററി സോഫ്ട്വെയർ  (institutional repository software) എന്ന നിലയിൽ ഡിസ്പേസിന് കണ്ടെന്റ് മാനേജ്മെന്റ് സിസ്റ്റ ത്തിന്റേയും ഡോക്യുമെന്റ്  മാനേജ്മെന്റ് സിസ്റ്റത്തിന്റേയും ചില വിശേഷഗുണങ്ങൾ കൂടിച്ചേർന്നിട്ടുണ്ട്. ഒരു ഡിജിറ്റൽ ലൈബ്രറി ക്കാവശ്യമായ എല്ലാഗുണങ്ങളും ചേർന്ന ഒരു ഇൻസ്റ്റിറ്റ്യൂഷണൽ റെപ്പോസിറ്ററി സോഫ്ട്വെയറാണ് ഡിസ്പേസ്.
ചരിത്രം
മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി യുടേയും ഹൗലെറ്റ് പെക്കാർഡ് ലാബി ന്റേയും ശ്രമഫലമായി 2002 നവംബറിൽ ആണ് ഡിസ്പേസിന്റെ ആദ്യ പതിപ്പ്‌ പുറത്തിറങ്ങിയത്. 2004 ൽ നടന്ന ഉപയോക്തൃകൂട്ടായ്മയുടെ ഫലമായി ഡിസ്പേസ് ഫെഡറേഷൻ രൂപം കൊണ്ടു. പിന്നീടുള്ള ഡിസ്പേസ് സോഫ്ട്വെയറിന്റെ വികസനത്തിന് ഡിസ്പേസ് ഫെഡറേഷന്റെ രൂപീകരണം സഹായകമായി. 2007 ൽ മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി യും ഹൗലെറ്റ് പെക്കാർഡ് ലാബും കൂടി ലാഭേച്ഛയില്ലാതെ പ്രവർത്തിക്കുന്ന ഡിസ്പേസ് ഫൗൺഡേഷന് രൂപം നൽകി. 2009 ൽ ഫെഡോറ കോമ്മൺസുമായി ചേർന്ന് ലാഭേച്ഛയില്ലാതെ പ്രവർത്തിക്കുന്ന ഡ്യുറാസ്പേസിന് രൂപം നൽകി. ഇപ്പോൾ ഡിസ്പേസ് സോഫ്ട്വെയർ വികസകർക്കും ഉപഭോക്താക്കൾക്കും നേതൃത്വവും നിർദ്ദേശങ്ങളും നൽകുന്നത് ഡ്യുറാസ്പേസ് ആണ്.
പുറത്തേക്കുള്ള കണ്ണികൾ
വർഗ്ഗം:സോഫ്റ്റ്‌വെയർ
മീനാക്ഷി റെഡ്ഡി മാധവൻ
ഒരു ഇന്ത്യൻ-ഇംഗ്ലീഷ് എഴുത്തുകാരിയാണ് മീനാക്ഷി റെഡ്ഡി മാധവൻ. പിതാവ് പ്രശസ്ത മലയാളം എഴുത്തുകാരനായ എൻ.എസ്‌. മാധവനാണ്. ദ കംപൾസീവ് കൺഫസർ എന്ന ബ്ലോഗിലൂടെയാണ് മീനാക്ഷി പ്രശസ്തയാവുന്നത്.യു ആർ ഹിയർ, കൺഫഷൻസ് ഒവ് എ ലിസ്റ്റമാനിയോക്ക്, ലൈഫ് ആൻറ്റ് റ്റൈംസ് ഒവ് ലയ്ല ദ ഓർഡിനറി,കോൾഡ് ഫീറ്റ് എന്നിവയാണ് പ്രധാനകൃതികൾ. അവരുടെ ആദ്യ പുസ്തകം, അർദ്ധ-ആത്മകഥയായ യു ആർ ഹിയർ, പെൻ‌ഗ്വിൻ പ്രസിദ്ധീകരിച്ചു.
പ്രിപ്യാറ്റ്
പ്രിപ്യാറ്റ് ബെലാറുസ് അതിർത്തിയോട് ചേർന്ന് സ്ഥിതി ചെയ്യുന്ന വടക്കൻ ഉക്രെയ്നിലെ ഒരു ഉപേക്ഷിക്കപ്പെട്ട നഗരമാണ്. സമീപത്തുകൂടി ഒഴുകുന്ന പ്രിപ്യാറ്റ് നദിയുടെ പേരിലാണ് ഈ നഗരം അറിയപ്പെടുന്നത്. 1970 ഫെബ്രുവരി 4 ന് ഒമ്പതാമത്തെ ആറ്റംഗ്രാഡ് (സോവിയറ്റ് യൂണിയനിലെ ഒരു തരം അടച്ച നഗരം) ആയി അടുത്തുള്ള ചെർണോബിൽ ആണവ നിലയത്തെ സേവിക്കാനായി സ്ഥാപിക്കപ്പെട്ട ഇത് ആണവനിലയത്തിനു തൊട്ടടുത്തുള്ള മറ്റൊരു പ്രേത നഗരമായ ചെർണോബിലിന് സമീപത്തായി സ്ഥിതിചെയ്യുന്നു. 1979-ൽ ഒരു നഗരമായി ഔദ്യോഗികമായി പ്രഖ്യാപിക്കപ്പെട്ട പ്രിപ്യാറ്റിലെ ജനസംഖ്യ ചെർണോബിൽ ദുരന്തത്തിന് ഒരു ദിവസത്തിനുശേഷം, 1986 ഏപ്രിൽ 27-ന് ഉച്ചകഴിഞ്ഞ് ഒഴിപ്പിക്കപ്പെടുന്ന സമയത്ത് 49,360 ആയി വളർന്നിരുന്നു.
മാത്തോട്ടം
കേരളത്തിലെ കോഴിക്കോട് ജില്ലയിലെ ബേപ്പൂർ ഗ്രാമപഞ്ചായത്തിൽ ഉൾപ്പെടുന്ന ഒരു പ്രദേശമാണ് മാത്തോട്ടം.
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ഇസല വാൻ ഡൈസ്റ്റ്
ഇസല വാൻ ഡൈസ്റ്റ് (ജീവിതകാലം: 7 മെയ് 1842 - 9 ഫെബ്രുവരി 1916) ബെൽജിയത്തിലെ ആദ്യത്തെ വനിതാ മെഡിക്കൽ ഡോക്ടറും സർവ്വകലാശാലാ ബിരുദം നേടിയ ആദ്യ വനിതയുമായിരുന്നു.
ആദ്യകാല ജീവിതം
1842 മെയ് 7 ന് ബെൽജിയത്തിലെ ലൂവെയ്‌നിലാണ് ആനി കാതറിൻ ആൽബർട്ടിൻ ഇസല വാൻ ഡയസ്റ്റ് ജനിച്ചത്. തുറന്ന മനസ്സുള്ള ഒരു ശസ്ത്രക്രിയാ വിദഗ്ധനും പ്രസവചികിത്സകനുമായിരുന്ന പിയറി ജോസഫ് വാൻ ഡൈസ്റ്റിന്റെ മകളായിരുന്നു അവർ. വാൻ ഡൈസ്റ്റിനും അവളുടെ സഹോദരിമാർക്കും സഹോദരനു ലഭിച്ച അതേ വിദ്യാഭ്യാസംതന്നെയാണ് ലഭിച്ചത്. മാതാവ് അവരെ ഇംഗ്ലണ്ടിലേക്ക് ഒരു യാത്രയ്ക്ക് കൊണ്ടുപോയതോടെ, അവിടെ അവർ പുരോഗമനപരമായ അന്തരീക്ഷവുമായി സമ്പർക്കം പുലർത്താൻ ഇടയായി.
അക്കാലത്ത് പെൺകുട്ടികൾക്ക് സെക്കണ്ടറി ഹൈസ്കൂൾ വിദ്യാഭ്യാസം ബെൽജിയത്തിൽ ലഭ്യമായിരുന്നില്ല എന്നതിനാൽ വാൻ ഡൈസ്റ്റ് സർവ്വകലാശാല വിദ്യാഭ്യാസത്തിന് തയ്യാറെടുക്കാൻ സ്വിറ്റ്സർലൻഡിലെ ബേണിലേക്ക് പോയി. 1873-ൽ ബെൽജിയത്തിലേക്ക് മടങ്ങിയ അവർ കാത്തലിക് യൂണിവേഴ്‌സിറ്റി ഓഫ് ലൂവെയ്‌നിലെ വൈദ്യശാസ്ത്ര ഫാക്കൽറ്റിയിൽ രജിസ്റ്റർ ചെയ്യാൻ ശ്രമിച്ചുവെങ്കിലും ഒരു മിഡ്‌വൈഫ് ആകാൻ നിർദ്ദേശിച്ചുകൊണ്ട് റോമൻ കാത്തലിക് മതശ്രേണി അത് നിരസിച്ചു. സ്വിസ് സർവ്വകലാശാലകൾ യൂറോപ്പിൽ ആദ്യമായി സ്ത്രീകൾക്കായി തുറന്നുകൊടുക്കപ്പെടുകയും അവർക്ക് അവിടെ മെഡിക്കൽ നടത്തുകയും ചെയ്യാമെന്നതിനാൽ ഈ നിർദ്ദേശം നിരസിച്ച വാൻ ഡൈസ്റ്റ് ബേണിലേക്ക് മടങ്ങിപ്പോയി. 1879 ൽ അവർ അവിടെനിന്ന് വൈദ്യശാസ്ത്ര ബിരുദം നേടി.
കരിയർ
1866 മുതൽ വനിതാ ഡോക്ടർമാർക്ക് പ്രാക്ടീസ് ചെയ്യാൻ സ്വാതന്ത്ര്യമുള്ള ഇംഗ്ലണ്ടിൽ ഏകദേശം രണ്ട് വർഷത്തോളം വാൻ ഡയസ്റ്റ് തൊഴിൽ പരിശീലനം നടത്തി. ന്യൂ ഹോസ്പിറ്റൽ ഫോർ വുമണുമായി ബന്ധപ്പെട്ടിരുന്ന അവർ ആ സമയത്ത് നിരവധി ബ്രിട്ടീഷ് ഫെമിനിസ്റ്റുകളെ കണ്ടുമുട്ടി. വീണ്ടും ബെൽജിയത്തിലേക്ക് മടങ്ങിയെങ്കിലും അവിടെ മെഡിക്കൽ യോഗ്യതകൾ അംഗീകരിക്കപ്പെടാൻ, 1880 മുതൽ സ്ത്രീകൾക്കായി തുറന്ന ബ്രസ്സൽസിലെ ഫ്രീ യൂണിവേഴ്സിറ്റിയിൽ അധിക കോഴ്സുകൾ പൂർത്തിയാക്കാൻ അവർ നിർബന്ധിതയായി. 1884-ൽ ബ്രസ്സൽസിൽ സ്വന്തം മെഡിക്കൽ പ്രാക്ടീസ് തുടങ്ങാനുള്ള അനുവാദത്തിനായി അവർ ഒരു രാജകീയ ഉത്തരവ് നേടി.
1902-ൽ, ക്രമേണ അവരുടെ കാഴ്ചശക്തി നഷ്‌ടപ്പെട്ടതോടെ തന്റെ പ്രൊഫഷണൽ പ്രവർത്തനങ്ങൾ അവസാനിപ്പിച്ച വാൻ ഡൈസ്റ്റ് നോക്കെയിലേക്ക് താമസം മാറുകയും അവസാന വർഷങ്ങൾ അവിടെ ചെലവഴിക്കുകയും ചെയ്തു.
മരണവും പാരമ്പര്യവും
1916 ഫെബ്രുവരി 9-ന് ബെൽജിയത്തിലെ നോക്കെയിൽ വച്ച് അവർ അന്തരിച്ചു. വാൻ ഡൈസ്റ്റും മേരി പോപ്പലിനേയും ഒരുമിച്ച് ചിത്രീകരിച്ചിരിക്കുന്ന 2 യൂറോയുടെ സ്മാരക നാണയത്തിൻറെ 5 ദശലക്ഷം കോപ്പികൾ  അന്താരാഷ്ട്ര വനിതാ ദിനത്തിന്റെ നൂറാം വാർഷികത്തോടനുബന്ധിച്ച് 2011-ൽ നാഷണൽ ബാങ്ക് ഓഫ് ബെൽജിയം പുറത്തിറക്കിയിരുന്നു. ബെൽജിയത്തിൽ, രാജകുടുംബത്തിന്റെ ഭാഗമല്ലാത്ത സ്ത്രീകൾ ബെൽജിയൻ നാണയങ്ങളിൽ പ്രത്യക്ഷപ്പെടുന്നത് ആദ്യമായിരുന്നു.
ഇൻഡിജിനസ് പീപ്പിൾസ് റൈറ്റ്‌സ് ഇന്റർനാഷണൽ
തദ്ദേശീയ ജനങ്ങളുടെ അവകാശങ്ങളുടെ സംരക്ഷകരെ സംരക്ഷിക്കുന്നതിനും, തദ്ദേശീയ ജനതയുടെ അവകാശങ്ങൾക്കായുള്ള നീതിക്കും ആദരവിനും വേണ്ടിയുള്ള ആഹ്വാനത്തെ ഏകീകരിക്കാനും വർദ്ധിപ്പിക്കാനും പ്രവർത്തിക്കുന്ന ഒരു ആഗോള, രജിസ്റ്റർ ചെയ്ത ലാഭേച്ഛയില്ലാത്ത തദ്ദേശീയ ജനങ്ങളുടെ സംഘടനയാണ് ഇൻഡിജിനസ് പീപ്പിൾസ് റൈറ്റ്‌സ് ഇന്റർനാഷണൽ (IPRI).
പശ്ചാത്തലം
കാനഡ, ഓസ്‌ട്രേലിയ, സ്വീഡൻ, കെനിയ, കൊളംബിയ, ഫിലിപ്പീൻസ്, റഷ്യ, ഇന്തോനേഷ്യ എന്നിവയുൾപ്പെടെ വിവിധ രാജ്യങ്ങളിൽ നിന്നുള്ള തദ്ദേശീയ പൈതൃകമുള്ള നിരവധി ആളുകൾ അടങ്ങുന്ന ഒരു ഡയറക്ടർ ബോർഡാണ് IPRI നിയന്ത്രിക്കുന്നത്. ഗ്ലോബൽ സെക്രട്ടേറിയറ്റാണ് സംഘടനയുടെ ദൈനംദിന മാനേജ്‌മെന്റ് നടത്തുന്നത്.
തദ്ദേശീയ ജനതയുടെ അവകാശങ്ങളെക്കുറിച്ചുള്ള മുൻ യുഎൻ (യുഎൻ) പ്രത്യേക റിപ്പോർട്ടർ, വിക്ടോറിയ ടൗലി കോർപസ്, യുഎൻ ചാമ്പ്യൻസ് ഓഫ് ദി എർത്ത് അവാർഡ് ജേതാവ് ജോവാൻ കാർലിംഗും IPRI യുടെ സ്ഥാപക നേതാക്കളും നിലവിലെ (2022) സഹ ഡയറക്ടർമാരുമാണ്.
പ്രവർത്തനങ്ങൾ
ഉദാഹരണത്തിന്:
പുറംകണ്ണികൾ
വർഗ്ഗം:അന്താരാഷ്ട്ര മനുഷ്യാവകാശ സംഘടനകൾ വർഗ്ഗം:മനുഷ്യാവകാശം വർഗ്ഗം:മനുഷ്യാവകാശ സംഘടനകൾ
പഴമ്പാലക്കോട്
പാലക്കാട് ജില്ലയിലെ അതിർത്തി ഗ്രാമം. തൃശൂർ ജില്ലയുമായി അതിർത്തി പങ്കിടുന്നു.
വർഗ്ഗം:പാലക്കാട് ജില്ലയിലെ ഗ്രാമങ്ങൾ
ഗീതാഞ്ജലി മെഡിക്കൽ കോളേജ്
രാജസ്ഥാനിലെ ഉദയ്പൂർ നഗരത്തിൽ സ്ഥിതി ചെയ്യുന്ന ഒരു സ്വകാര്യ മെഡിക്കൽ കോളേജാണ് ഗീതാഞ്ജലി മെഡിക്കൽ കോളേജ്. 1150 കിടക്കകളുള്ള തൃതീയ പരിചരണ ആശുപത്രിയായ ഗീതാഞ്ജലി ആശുപത്രിയോട് ചേർന്നാണ് കോളേജ്. 2011 വരെയുള്ള ബാച്ചുകൾ രാജസ്ഥാൻ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരുന്നു. 2012-ലും അതിനുശേഷമുള്ള ബാച്ചുകൾ 2011-ൽ സ്ഥാപിതമായ ഗീതാഞ്ജലി യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരിക്കുന്നു.
കോഴ്‌സുകൾ
=== ഡിപ്ലോമ കോഴ്സുകൾ === === ബിരുദം ===
===ബിരുദാനന്തര ബിരുദ കോഴ്സുകൾ ===
പുറം കണ്ണികൾ
വർഗ്ഗം:രാജസ്ഥാനിലെ മെഡിക്കൽ കോളേജുകൾ
ദി നട്ട് ഗാഥേഴ്സ്
ഫ്രഞ്ച് കലാകാരനായിരുന്ന വില്യം അഡോൾഫ് ബൌഗ്രിറോ 1882-ൽ ചിത്രീകരിച്ച ഒരു എണ്ണച്ചായാചിത്രമാണ് ആണ് ദി നട്ട് ഗാഥേഴ്സ്(Les Noisettes). ഡെട്രോയിറ്റ് ഇൻസ്റ്റിറ്റ്യൂട്ട് ഓഫ് ആർട്ട്സിലെ ഏറ്റവും പ്രശസ്തമായ ചിത്രങ്ങളിലൊന്നാണ് ഇത്. 1954-ൽ വില്യം ഇ. സ്ക്രിപ്പ്സ് ഈ ചിത്രം മ്യൂസിയത്തിന് സമ്മാനിച്ചു.
ചിത്രകാരനെക്കുറിച്ച്
ഫ്രഞ്ച് സ്വദേശിയായ ഒരു ചിത്രകാരനായിരുന്നു വില്യം-അഡോൾഫ് ബോഗുറേ. തന്റെ യഥാർത്ഥമായ ചിത്രങ്ങളിൽ പുരാണരംഗങ്ങൾ ചിത്രീകരിക്കുകവഴി അദ്ദേഹം ക്ലാസിൿ രംഗങ്ങൾക്ക്, സവിശേഷമായി സ്ത്രീശരീരചിത്രീകരണങ്ങൾക്ക് നവീനഅർത്ഥങ്ങൾ പകർന്നുനൽകി. തന്റെ ജീവിതകാലത്ത് ഫ്രാൻസിലും അമേരിക്കയിലും പ്രസിദ്ധനായിരുന്ന അദ്ദേഹത്തിന് നിരവധി പുരസ്കാരങ്ങൾ ലഭിക്കുകയും ചിത്രങ്ങൾക്ക് ഉയർന്ന വില ലഭിക്കുകയും ചെയ്തു. മാറുന്ന അഭിരുചികളാൽ ഇരുപതാം നൂറ്റാണ്ടിന്റെ ആദ്യമാകുമ്പോഴേക്കും ബോഗുറേയ്ക്കും അദ്ദേഹത്തിന്റെ രചനകൾക്കും സ്വീകാര്യത കുറഞ്ഞുവന്നു. എന്നാൽ 1980 കളിൽ രൂപചിത്രീകരണത്തിൽ ഉണ്ടായ താല്പര്യങ്ങളാൽ അദ്ദേഹം വീണ്ടും ജനശ്രദ്ധയാകർഷിച്ചു. ലഭ്യമായ അറിവുകൾ വച്ച് തന്റെ ജീവിതകാലത്ത് 822 രചനകൾ നടത്തിയ അദ്ദേഹത്തിന്റെ ചിത്രങ്ങളിൽ പലതിനേക്കുറിച്ചുമുള്ള അറിവുകൾ കാലയവനികയ്ക്കുള്ളിൽ മറഞ്ഞുകിടക്കുന്നു.
അവലംബം
വർഗ്ഗം:കുട്ടികളുടെ ചിത്രങ്ങൾ വർഗ്ഗം:വില്യം-അഡോൾഫ് ബൊഗ്യൂറോയുടെ ചിത്രങ്ങൾ
അൽബെന ബക്രറ്റ്‌ചെവ
പ്രമുഖ ബൾഗേറിയൻ എഴുത്തുകാരിയാണ് അൽബെന ബക്രറ്റ്‌ചെവ English: Albena Bakratcheva (Албена Бакрачева).
സോഫിയയിലെ ന്യൂബൾഗേറിയൻ സർവ്വകലാശാലയിലെ ഡിപ്പാർട്‌മെന്റ് ഓഫ് ഫോറീൻ ലാംഗ്വാജ്‌സ് ആൻഡ് ലിറ്ററേച്ചർസിലെ അമേരിക്കൻ സ്റ്റഡീസിൽ പ്രഫസറായി സേവനം അനുഷ്ടിക്കുന്നു.
ജീവചരിത്രം
1961 ജൂലൈ മൂന്നിന് ബൾഗേറിയയിലെ സോഫിയയിൽ ജനിച്ചു. 1984ൽ സോഫിയ സർവ്വകലാശാലയിൽ നിന്ന് ഇംഗ്ലീഷ് സാഹിത്യത്തിലും ബൾഗേറിയൻ സാഹിത്യത്തിലും മാസ്റ്റർ ബിരുദം നേടി.
അവലംബം
വർഗ്ഗം:എഴുത്തുകാർ വർഗ്ഗം:ബൾഗേറിയ വർഗ്ഗം:1961-ൽ ജനിച്ചവർ
രാജീവ് (നടൻ)
പ്രധാനമായും തമിഴ് സിനിമകളിൽ ശ്രദ്ധ കേന്ദ്രീകരിക്കുന്ന ഒരു ഇന്ത്യൻ നടനാണ് രാജീവ്. ഉസ്താദ്, എഫ്‌ഐആർ, സത്യം, കളക്ടർ എന്നീ ഹിറ്റ് ചിത്രങ്ങളിലൂടെ മലയാളത്തിലും അദ്ദേഹം വേഷങ്ങൾ ചെയ്തു. 1999 ലെ ക്രൈം ത്രില്ലർ ചിത്രമായ എഫ്‌ഐആറിലെ നരേന്ദ്ര ഷെട്ടി എന്ന വില്ലൻ വേഷത്തിലൂടെയാണ് അദ്ദേഹം പ്രധാനമായും ശ്രദ്ധിക്കപ്പെട്ടത്. .
കരിയർ
അവൾ ഒരു തുടർക്കഥയുടെ കന്നഡ റീമേക്കായ കെ. ബാലചന്ദറിന്റെ ബെങ്കിയല്ലി അരളിദ ഹൂവിൽ മദ്യപാനിയായ സഹോദരന്റെ വേഷവും അദ്ദേഹം ചെയ്തിട്ടുണ്ട്.
അഭിനയിച്ച ചിത്രങ്ങൾ
അദ്ദേഹത്തിന്റെ സിനിമകളിൽ ഇവ ഉൾപ്പെടുന്നു:
ബാഹ്യ ലിങ്കുകൾ
വർഗ്ഗം:മലയാളചലച്ചിത്രനടന്മാർ വർഗ്ഗം:ജീവിച്ചിരിക്കുന്ന പ്രമുഖർ
രാജേന്ദ്രൻ എടത്തുംകര
മലയാള നോവലിസ്റ്റും നിരൂപകനുമാണ് രാജേന്ദ്രൻ എടത്തുംകര. വടകരയ്ക്കടുത്ത എടത്തുംകരയിൽ ജനിച്ചു. മടപ്പള്ളി ഗവ. കോളജിൽ മലയാളവിഭാഗം അസി.പ്രൊഫസ്സർ ആയി ജോലി ചെയ്യുന്നു.
അവലംബം
വർഗ്ഗം:മലയാള നോവലെഴുത്തുകാർ വർഗ്ഗം:1973-ൽ ജനിച്ചവർ വർഗ്ഗം:നിരൂപകർ
ബീട്രിക്സ് പോട്ടർ
ജീവിതം
1826 ജൂലായ് 28-ന് ഒരു ധനിക കുടുംബത്തിലാണ് ഇവർ ജനിച്ചത്. കുട്ടിക്കാലത്ത് തന്നെ അദ്ധ്യാപികമാരോടും മാതാപിതാക്കളോടുമുള്ളതിനേക്കാൾ ബന്ധം ഇവർക്ക് സമൂഹത്തോടായിരുന്നു.ഒരിക്കൽ 16 വയസ്സുള്ള ബീട്രിക്സുമൊത്ത് കുടുംബം ഇംഗ്ലണ്ടിലെ ലെയ്ക് ഡിസ്ട്രിക്റ്റിലേക്ക് ഒരു ഉല്ലാസ യാത്ര നടത്തി.ഈ യാത്ര അവരുടെ ജീവിതത്തിലെ ഒരു വഴിത്തിരിവായിരുന്നു. വന്യ മൃഗങ്ങളും മറ്റും ധാരാളമായുള്ള ആ ചുറ്റുപാട് അവരുടെ വരകൾക്ക് വേഗത കൂട്ടി.ഇതിനിടയിൽ ഇംഗ്ലണ്ടിലെ വികാർ ഹാർഡ് വൈക് റാൻസ്ലെയുമായൊരു ബന്ധം അവർ സ്ഥാപിച്ചെടുക്കുകയുണ്ടായി. ശിശിരകാലമായപ്പോഴേക്കും ലണ്ടനിലേക്ക് തന്നെ മടങ്ങിയ അവർ തന്റെ വരകളുമായിത്തന്നെ മുന്നോട്ടു നീങ്ങി.ഇതിനിടയിലാണ് അവർ സ്വന്തം ചിത്രങ്ങളെ ഉൾപ്പെടുത്തി ഒരു ആശംസാകാർഡ് നിർമ്മാണത്തിന് ഒരുങ്ങിയത്. ഈ ഒരു സംരംഭം വിജയിച്ചതോടെ ഇത്തരം ചിത്രങ്ങളെ ഉൾപ്പെടുത്തിക്കൊണ്ട് ദ ടെയിൽ ഓഫ് പീറ്റർ റാബിറ്റ് എന്ന ഒരു പുസ്തകവും പ്രസിദ്ധീകരിച്ചു. ഇതാണ് കുട്ടികൾക്കു വേണ്ടി തയ്യാറാക്കിയ ആദ്യ ചിത്രകഥ.
47-ാം വയസ്സിൽ വില്യം ഹെലിക്സിനെ വിവാഹം കഴിച്ച അവർ എഴുത്തുകളും മറ്റും മാറ്റി വെച്ച് തന്റെ ജീവിതം പൂർണമായും കാർഷിക മേഖലയിലേക്ക് തിരിച്ചു വിട്ടു. തുടർന്ന് 1923-ൽ ട്രൗട്ട് ബെക്ക് പാർക്ക് ഫാം ഹെർഡ് വിക്ക് ഷിപ്പ് തുടങ്ങിയ ബഹുമതികൾ സ്വന്തമാക്കിയ അവർ ഹെർഡ് വിക്ക് ഷിപ്പ് ബ്രീഡ്ഴ്സ് അസോസിയേഷന്റെ ആദ്യത്തെ വനിതാ പ്രസിഡണ്ടായി തിരഞ്ഞെടുക്കപ്പെട്ടു. 1943 ഡിസംബർ 22-ന് എല്ലാ ക്രിയാത്മകതയും ബാക്കിയാക്കിക്കൊണ്ട് ബീട്രിക്സ് പോട്ടർ എന്ന എഴുത്തുകാരി ഈ ലോകത്ത് നിന്നും മറഞ്ഞു.
ഐത്തിയൂർ ദേശം
തിരുവനന്തപുരം ജില്ലയിലെ ബാലരാമപുരം എന്ന സ്ഥലത്തെ ഒരു ഗ്രാമമാണ് ഐത്തിയൂർ. ബാലരാമപുരം - വിഴിഞ്ഞം റോഡിൽ നിന്ന് ഏകദേശം 2.3 കി.മീ ദൂരമുണ്ട് ഐത്തിയൂർ എന്ന സ്ഥലത്തേക്ക്.
ചെമ്പല്ലിക്കുണ്ട്
ദേശാടന പക്ഷികളുടെ പറുദീസയാണ് ചെറുതാഴം പഞ്ചായത്തിലെ ചെമ്പല്ലിക്കുണ്ട് തണ്ണീർതടങ്ങൾ. മാടായിപാറയിലെത്തുന്ന ദേശാടന പക്ഷികൾ കൂടുതലായും ഈ പ്രദേശങ്ങളിലാണ് തമ്പടിക്കുന്നത്. രാമപുരം പുഴ വയലപ്രയുടെ അതിർത്തിയിലൂടെ രണ്ടു കി.മീ. ദൂരം ഒഴുകി വയലപ്ര പരപ്പിൻറെ ഭാഗമായി തീരുകയും തുടർന്ന് ചെമ്പല്ലിക്കുണ്ട് വഴിചെമ്പല്ലിക്കുണ്ട് പുഴയായി കുറച്ചു ദൂരം ഒഴുകി അറബിക്കടലിൽ പതിക്കുന്നു. ദേശാടനപക്ഷികളായ ഓറിയെന്റൽവൈറ്റ് ഐബിഎസ്, ഗ്ലോഡിഐബിഎസ്, ഓപ്പൺബിൽഡ് സ്റ്റോർക്ക്, ഗ്രേ സ്റ്റോർക്ക്, ലാർജ് എഗ്രെറ്റ്, മീൻപരുന്ത് തുടങ്ങി നൂറിലേറെ ഇനം പക്ഷികൾ ഇവിടെയെത്താറുണ്ട്. കൂടാതെ കേരളത്തിൽ രണ്ട് സ്ഥലങ്ങളിൽ മാത്രം കാണപെടുന്ന പക്ഷിയായ പവിഴക്കാലിയെ ചെമ്പല്ലികുണ്ട് പ്രദേശത്താണ് ആദ്യമായികണ്ടെത്തിയത്. ആയിരക്കണക്കിന് കുളകൊക്കുകളും നീർക്കാക്കളും ചേരക്കോഴികളുടെയും പ്രജനനകേന്ദ്രം കൂടിയാണ്  ഈ തണ്ണീർതടം. പയ്യന്നൂരിൽനിന്ന് കണ്ണൂരിലേക്കുള്ള തീവണ്ടിയാത്രയിൽ ചെമ്പല്ലിക്കുണ്ടിന്റെ മനോഹരദൃശ്യം കാണാനാകും.
അവലംബം
വർഗ്ഗം:കണ്ണൂർ ജില്ല
അവഗാഡ്രോ നിയമം
വാതക നിയമങ്ങളിൽ ഒന്നാണ് അവഗാഡ്രോ നിയമം. 1811-ൽ അമീദിയോ അവോഗാദ്രോ ആണ് ഈ നിയമം അവതരിപ്പിച്ചത്. നിയമം ഇങ്ങനെ നിർവചിക്കപ്പെട്ടിരിക്കുന്നു: സ്ഥിര ഊഷ്മാവിലും മർദ്ദത്തിലും സ്ഥിതി ചെയ്യുന്ന ഏതൊരു ആദർശ വാതകത്തിന്റെയും തുല്യ വ്യാപ്തത്തിൽ തുല്യ എണ്ണം മോളുകൾ അടങ്ങിയിരിക്കുന്നു.
നിയമത്തിൽ കാണുന്ന ചെറിയ ആശയത്തെ ഗണിതപരമായി ഇങ്ങനെ സൂചിപ്പിക്കാം:
ഇതിൽ:
ഒരു മോളിലെ തന്മാത്രകളുടെ എണ്ണത്തെ അവഗാഡ്രോ സംഖ്യ എന്ന് പറയുന്നു. ഇത് ഏകദേശം 6.022×1023 ആണ്
അവലംബം
വർഗ്ഗം:വാതക നിയമങ്ങൾ
Volume molare
പ്രിമെച്വർ തിലാർക്കി
പെൺ ശിശുക്കളിലെ ഒറ്റപ്പെട്ട സ്തനവളർച്ചയാണ് പ്രിമെച്വർ തിലാർക്കി (PT). 8 വയസ്സിന് താഴെയുള്ള സ്ത്രീകളിലാണ് ഇത് സംഭവിക്കുന്നത്. 2 വയസ്സിന് മുമ്പാണ് ഏറ്റവും കൂടുതൽ സംഭവിക്കുന്നത്. 0 മുതൽ 2 വയസ്സ് വരെ പ്രായമുള്ള 2.2-4.7% സ്ത്രീകളിൽ പ്രിമെച്വർ തിലാർക്കി അപൂർവമാണ്.. ഈ അവസ്ഥയുടെ കൃത്യമായ കാരണം ഇപ്പോഴും അജ്ഞാതമാണ്. പക്ഷേ ഇത് വിവിധ ജനിതക, ഭക്ഷണ, ശാരീരിക ഘടകങ്ങളുമായി ബന്ധപ്പെട്ടിരിക്കുന്നു.
ടിബറ്റൻ കൊക്ക്
അവലംബങ്ങൾ
വർഗ്ഗം:ചൈനയിലെ പക്ഷികൾ
ആൽഫാ സെന്റോറി
സൂര്യൻ കഴിഞ്ഞാൽ ഭൂമിയോട് ഏറ്റവും അടുത്ത് സ്ഥിതിചെയ്യുന്നതും ദൃശ്യമായതുമായ നക്ഷത്രമാണ് ആൽഫാ സെന്റോറി അഥവാ റീഗൽ കെന്റ്.
അവലംബം
വർഗ്ഗം:നക്ഷത്രങ്ങൾ
ഇന്ത്യൻ ഭരണഘടന (പുസ്തകം)
ഡോ. എം. വി. പൈലി രചിച്ച ഇന്ത്യൻ ഭരണഘടനയെക്കുറിച്ചുള്ള പഠനമാണ് എന്ന ഈ പുസ്തകം. ഇത് പ്രസിദ്ധീകരിച്ചത് കേരള ഭാഷാ ഇൻസ്റ്റിറ്റ്യൂട്ടാണ്. വൈജ്ഞാനികപരമ്പരയിൽപ്പെട്ട പുസ്തകമാണ് ഇത്. ഭരണഘടനാവിദ്യാർത്ഥികൾ പാഠപുസ്തകമായി ഉപയോഗിക്കുന്ന ഈ ഗ്രന്ഥത്തിൻറെ 12 -ാം പതിപ്പ് 2013 ൽ പ്രസിദ്ധീകരിക്കുകയുണ്ടായി.
അശ്വിനി പൊന്നപ്പ
പ്രശസ്ത ഇന്ത്യൻ ബാഡ്മിന്റൺ താരമാണ് അശ്വിനി പൊന്നപ്പ.1989 സെപ്തംബർ 18ന് ബാംഗ്ലൂരാണ് ജനനം. 2006ലെ സാഫ് ഗെയിംസിൽ സ്വർണം,2010 കോമൺ ഗെയിംസിൽ ജ്വാലാഗുട്ടയോടൊപ്പം ഡബിൾസ് മെഡൽ,2011 ലെ വിമൺസ് ഡബിൾസ് ചാമ്പ്യൻഷിപ്പിൽ വെങ്കലം എന്നിവ എടുത്തുപറയാവുന്ന നേട്ടങ്ങളാണ്.
ഹെരാക്ലിയം പെർസികം
പേർഷ്യൻ ഹോഗ്വീഡ്, ഹോഗ്വീഡ് എന്നീ സാധാരണ നാമങ്ങളിലറിയപ്പെടുന്ന ഹെരാക്ലിയം പെർസികം ഇറാൻ (പേർഷ്യ) സ്വദേശിയും അംബെല്ലിഫെറേ സസ്യകുടുംബത്തിലെ പോളികാർപിക് ബഹുവർഷ കുറ്റിച്ചെടിയും ആണ്. ഇറാനിലെ ഈർപ്പമുള്ള പർവതപ്രദേശങ്ങളിലും സമീപപ്രദേശങ്ങളിലും ഇത് സമൃദ്ധിയായി വളരുന്നു. ഒരു സുഗന്ധവ്യഞ്ജനമായ ഇതിൻറെ ഇംഗ്ലീഷിലുള്ള സാധാരണ പേര് ആഞ്ചെലിക്ക എന്നാണ്. എന്നാൽ ആഞ്ചെലിക്ക എന്ന ജീനസുമായി ഇതിന് യാതൊരു ബന്ധവുമില്ല.
പുറം കണ്ണികൾ
വർഗ്ഗം:ഇറാൻ വർഗ്ഗം:ഏഷ്യയിലെ ഔഷധസസ്യങ്ങൾ വർഗ്ഗം:ഇറാനിയൻ പാചകം
ലിഗ്നിൻ
ലിഗ്നിൻ സസ്യശരീരം കഠിന്യമുള്ളതുമായിരിക്കാൻ കാരണമായ ജൈവ പോളിമർ ആണിത്. ഇതു നാശത്തെ ചെറുക്കുന്നു.
ചരിത്രം
1813 ൽ സ്വിസ് സസ്യശാസ്ത്രജ്ഞൻ എ. പി. ഡി കാൻഡെലോൾ ആണ് ലിഗ്നൈനെപ്പറ്റി  ആദ്യമായി പരാമർശിച്ചത്. വെള്ളത്തിലും ആൾക്കൊഹോളിലും ലയിക്കാത്തതും, ദുർബലമായ ആൽക്കലൈൻ ലായകങ്ങളിൽ ലയിക്കുന്നതും, ആസിഡ് ഉപയോഗിച്ചുള്ള ലായകങ്ങളിൽ നിന്നു് നീക്കാൻ കഴിയുന്നതുമാണ്. ലാറ്റിൻ വാക്കായ ലിഗ്നൂം എന്ന പദത്തിൽ നിന്നാണ് ലിനനെയിൻ എന്ന പേരുണ്ടായത്. ഭൂമിയിലെ ഏറ്റവും സമൃദ്ധമായ ഓർഗാനിക് പോളിമറുകളിൽ ഒന്നാണ് സെല്ലുലോസ്. ഫോസിൽ കാർബണിന്റെ 30% ഉം ഉണങ്ങിയ ജൈവപിണ്ഡത്തിന്റെ 20-35% വും ലിനിൻ ഉൾക്കൊള്ളുന്നു.] ഭൂഗർഭവിജ്ഞാനീയത്തിൽ കാർബണിഫെറസ് കാലഘട്ടത്തിലാണു്  ലിഗ്നിൻ രൂപപ്പെടാൻ തുടങ്ങിയതു്.
ഘടനയും ജൈവധർമ്മവും
ഓരോരോ സ്പീഷിസുകളിലും ലഗ്നിനിലെ ഘടന വ്യത്യാസപ്പെട്ടിരിക്കുന്നു. ദേവതരുവർഗ്ഗത്തിൽ പെട്ട ഒരു മരത്തിന്റെ സാമ്പിളിൽ ലിഗ്നിന്റെ ഘടന 63.4% കാർബൺ, 5.9% ഹൈഡ്രജൻ, 0.7% ചാരം (ധാതുഘടകങ്ങൾ), 30% ഓക്സിജൻ എന്നിങ്ങനെയാണു്. ഇവയെ ഏകദേശം താരതമ്യപ്പെടുത്തിയാൽ സമാനമായ രാസരൂപം (C31H34O11) n ആയിരിക്കും. ഒരു ബയോപൊളിമർ എന്ന നിലയിൽ, ലിഗ്നൈന്റെ സവിശേഷത അതിന്റെ ബഹുതാനതയാണു്. മറ്റു പോളിമറുകളെപ്പോലെ പ്രാഥമികമായ ഒരു ഏകതാനഘടകം ലിഗ്നിനുകളിൽ ഇല്ല. നാളീസസ്യങ്ങളിലെ ‘തടി‘ (പ്രധാനമായും ക്സൈലം സെല്ലുകളും ദൃഡരൂപത്തിലുള്ള സ്ക്ലെറെൻ‌കൈമാ തന്തുക്കളും ഉൾപ്പെടെയുള്ളവ) ശക്തിപ്പെടുത്തുക എന്നതാണു് ലിഗ്നിന്റെ ജീവശാസ്ത്രപരമായ ധർമ്മം.
ലിഗ്നൈനിന്റെ ആഗോളവാണിജ്യഉല്പാദനം ഓരോ വർഷവും 1.1 ദശലക്ഷം മെട്രിക് ടൺ ആണ്. ഓരോ ആവശ്യത്തിനും വളരെ കുറഞ്ഞ അളവിലാണെങ്കിലും വളരെ വിശാലമായ പല മേഖലകളിലും ലിഗ്നിൻ ഉപയോഗിക്കപ്പെടുന്നുണ്ടു്. പദാർത്ഥത്തിന്റെ കൃത്യമായ പരിശുദ്ധിയേക്കാൾ ആകൃതിയും ഘടനയും ബലവുമാണു് ലിഗ്നിൻ വ്യാവസായികപ്രാധാന്യം നേടുന്നതു്.
പുറം കണ്ണികൾ
വർഗ്ഗം:പോളിമറുകൾ വർഗ്ഗം:അവലംബം ഇല്ലാത്ത താളുകൾ
മിസ്സിസ് ഹ്യൂംസ് ഫെസൻ്റ്
ഇന്ത്യയിൽ പക്ഷിനിരീക്ഷണമുൾപ്പെടെയുളള പ്രകൃതിപഠനങ്ങളിലേർപ്പെട്ടിരുന്ന ബ്രിട്ടീഷ് ശാസ്ത്രജ്ഞൻ (അനശ്വരനായ സ്വാതന്ത്ര്യസമരനായകനും) എ.ഒ.ഹ്യൂമിൻ്റെ (Allan Octavian Hume) പത്നിയുടെ പേരിൽ അറിയപ്പെടുന്ന പക്ഷിയാണിത്. മേരി ആൻ ഗ്രിൻഡാൽ (Mary Ann Grindall Hume) എന്നായിരുന്നു ഈ വനിതയുടെ പേര്. ഏതാണ്ട് 90 സെന്റിമീറ്ററോളം നീളമുള്ള ഇതിന്റെ വാൽ, ആണിന്റെ കാര്യത്തിൽ കൂടുതൽ നീളമാർന്നതാണ്. മുഖത്തു ചുവന്ന നിറമുള്ള തൊലിയും തവിട്ടുനിറമാർന്ന തൂവലുകളുമാണു പ്രധാന തിരിച്ചറിയൽ അടയാളങ്ങൾ, കഴുത്തിലെ തൂവലുകൾക്കു നീലനിറമാണുള്ളത്. ചിറകിൽ വെളുത്ത വരകളുണ്ട്. കറുപ്പു കലർന്ന തവിട്ട് നിറംകൊണ്ടു വളയമിട്ടതുപോലെയുള്ള നീണ്ട വാൽ ആണിനു കൂടുതൽ പ്രൗഢി നൽകുന്നു. വംശനാശഭീഷണി വളരെയധികം. റെഡ് ഡാറ്റാ ബുക്കിൽ സ്ഥാനംപിടിച്ചിട്ടുണ്ട്.
സരോവർ പോർട്ടിക്കോ ജൈപൂർ
സരോവർ ഹോട്ടൽസ് ആൻഡ്‌ റിസോർട്ട്സ് ഇന്ത്യയിലെ ഒരു സ്വകാര്യ ഹോട്ടൽ ശൃംഖലയാണ്. ഇന്ത്യയിലെ ഏറ്റവും വലിയ മൂന്നാമത്തെ ഹോട്ടൽ ശൃംഖലയായ സരോവർ ഹോട്ടൽസ് ആൻഡ്‌ റിസോർട്ട്സിന് ഇന്ത്യയിലും വിദേശത്തുമായി 70 -ൽ അധികം ഹോട്ടലുകൾ ഉണ്ട്. കാൾസൺ ഹോസ്പിറ്റാലിറ്റി വേൾഡ് വൈഡുമായി കമ്പനിക്ക് അംഗത്വമുണ്ട്. കാൾസൺ കമ്പനി ഹോസ്പിറ്റാലിറ്റി സേവന രംഗത്ത് വളരെ സജീവമാണ്. 1570-ൽ അധികം ഹോട്ടലുകളും, റിസോർട്ടുകളും, ക്രൂയിസ് കപ്പലുകളുമായി 81 രാജ്യങ്ങളിൽ പ്രവർത്തനങ്ങളുണ്ട്. ആഫ്രിക്കയിൽ ഒരു ഹോട്ടൽ അടക്കം 12 പുതിയ ബജറ്റ് ഹോട്ടലുകൾ തുടങ്ങാനുള്ള പദ്ധതി സരോവർ ഹോട്ടൽസ് പ്രഖ്യാപിച്ചിരിക്കുന്നു.
ബ്രാൻഡുകൾ
സരോവർ ഹോട്ടൽസ് ഗ്രൂപ്പിൻറെ കീഴിൽ പ്രവർത്തിക്കുന്ന വിവിധ ബ്രാൻഡുകൾ ഇവയാണ്:
സ്ഥാനം
ജൈപൂർ പ്രിൻസ്‌ റോഡിലെ ഭാൻ നഗർ-ബി-യിലാണ് സരോവർ പോർട്ടിക്കോ ജൈപൂർ സ്ഥിതിചെയ്യുന്നത്. ശിവ അമ്പലം (ഏകദേശം 1 കിലോമീറ്റർ), ബിഎപിഎസ് ശ്രീ സ്വാമിനാരായൺ മന്ദിർ (ഏകദേശം 2 കിലോമീറ്റർ) എന്നിവയാണ് ഹോട്ടലിൻറെ അടുത്തായുള്ള സന്ദർശക പ്രിയ പ്രദേശങ്ങൾ. അംബർ ഫോർട്ട്‌, സിസോദിയ റാണി ക ബഘ്, ജന്തർ മന്ദർ എന്നിവയും ഹോട്ടലിൽ എത്തുന്നവർ സന്ദർശിക്കാറുള്ള ടൂറിസ്റ്റ് കേന്ദ്രങ്ങളാണ്.
ജൈപൂർ അന്താരാഷ്‌ട്ര എയർപോർട്ടിൽനിന്നും സരോവർ പോർട്ടിക്കോ ജൈപൂരിലേക്കുള്ള ദൂരം: ഏകദേശം 14 കിലോമീറ്റർ
ജൈപൂർ റെയിൽവേ സ്റ്റേഷനിൽനിന്നും സരോവർ പോർട്ടിക്കോ ജൈപൂരിലേക്കുള്ള ദൂരം: ഏകദേശം 6 കിലോമീറ്റർ
സൗകര്യങ്ങൾ
സരോവർ പോർട്ടിക്കോ ജൈപൂർ സ്ഥിതിചെയ്യുന്നത് ജൈപൂരിൻറെ ഊർജസ്വലവും തിരക്കേറിയതുമായ ഭാഗത്താണ്. അതേ സമയം, ഹോട്ടലിൽ എത്തുന്ന അതിഥികൾക്ക് ആശ്വാസവും സമാധാനവും അനുഭവിക്കാൻ സാധിക്കും. സ്ഥിരം യാത്ര ചെയ്യുന്നവർക്ക് അനുയോജ്യമായ ഹോട്ടലാണ് സരോവർ പോർട്ടിക്കോ ജൈപൂർ. നിരവധി ടൂറിസ്റ്റ് കേന്ദ്രങ്ങളിലേക്ക് സരോവർ പോർട്ടിക്കോ ജൈപൂരിൽനിന്നും അനായാസം എത്തിച്ചേരാം.
റൂം സർവീസ്, ഇന്റർനെറ്റ്‌, ബിസിനസ്‌ സെൻറെർ, ജിം, നീന്തൽക്കുളം, 24 മണിക്കൂർ ഫ്രണ്ട് ഡസ്ക്, എയർ കണ്ടീഷൻ, കോൺഫറൻസ് സൗകര്യങ്ങൾ, ലിഫ്റ്റ്‌ ലഭ്യത, ലോണ്ട്രി, ട്രാവൽ ഡസ്ക്, ലൌൻജ്, വലെറ്റ് പാർക്കിംഗ്, വിവാഹ സേവനങ്ങൾ, അത്യാവശ്യ ഘട്ടങ്ങളിൽ ഡോക്ടറുടെ സേവനം എന്നിവഎല്ലാം ഹോട്ടൽ നൽകുന്നു.
ഏഴ് നിലകളിലായി 82 മുറികളാണ് സരോവർ പോർട്ടിക്കോ ജൈപൂരിലുള്ളത്. സുപീരിയർ റൂം, പ്രീമിയം റൂം, സ്യൂട്ട് എന്നിങ്ങനെ മുറികളാണ് അതിഥികൾക്ക് ലഭ്യമായവ. എല്ലാ മുറികളിലും എൽസിഡി ടിവി, ചായ/കാപ്പി ഉണ്ടാക്കുന്ന മഷീൻ, മിനി ബാർ, ഇലക്ട്രോണിക് സേഫ്, ഫർണിച്ചറുകൾ മുതലായവ സജ്ജീകരിച്ചിട്ടുണ്ട്. ഹോട്ടൽ മുറിയിലും ഹോട്ടലിൻറെ പരിസര പ്രദേശങ്ങളിലും അതിഥികൾക്ക് വൈ-ഫൈ ലഭ്യമാണ്. ബിസിനസ്‌ സെൻറെർ, കറൻസി എക്സ്ചേഞ്ച്, കാവൽക്കാരൻ, 24 മണിക്കൂർ ഫ്രണ്ട് ഡസ്ക്, വാഹന പാർക്കിംഗ് എന്നീ സേവനങ്ങളും ഹോട്ടലിൽ അതിഥികൾക്കായി ലഭ്യമാണ്. വിവിധ തരം ഭക്ഷണങ്ങളും ഹോട്ടലിൽ ലഭ്യമാണ്.
ഭക്ഷണവും പാനീയങ്ങളും
സരോവർ പോർട്ടിക്കോ ജൈപൂരിലുള്ള വിവിധ ഭക്ഷണ പാനീയങ്ങളെ കുറിച്ചു താഴെ കാണാം:
ദി പവിലിയൻ: സരോവർ പോർട്ടിക്കോ ജൈപൂരിൽ നിർമ്മിക്കപ്പെട്ട മികച്ച സ്ഥലങ്ങളിൽ ഒന്നാണ് ദി പവലിയൻ. അവിടെ അതിഥികൾക്ക് വിവിധ തരം പാചകരീതിയിലുള്ള ഭക്ഷണങ്ങൾ ലഭിക്കുന്നു.
സൺസെറ്റ് ബാർ: വിശ്രമിക്കാകും ഉന്മേഷം നൽകുന്ന പാനീയങ്ങൾ കുടിക്കാനും പറ്റിയ സ്ഥലമാണ് മികച്ച സ്റ്റോക്കുള്ള സൺസെറ്റ് ബാർ. വിവിധ തരം പാനീയങ്ങൾ, കോക്ക്ടെയിൽസ് മോക്ക് ടെയിൽസ് ആൽക്കഹോലിക്ക് പാനീയങ്ങൾ എന്നിവ ഇവിടെ ലഭിക്കുന്നു.
ജൈപൂർ ഗ്രിൽ: ലോകത്തെ ഏറ്റവും മികച്ച ഗ്രില്ലുകൾ ജൈപൂർ ഗ്രില്ലിൽ ലഭിക്കുന്നു.
അവലംബം
വർഗ്ഗം:ഹോട്ടലുകൾ